sagorsarker/bangla-wikipedia huggingface dataset:
অরুণোদয় মণ্ডল

অরুণোদয় মণ্ডল, যিনি সুন্দরবনের সুজন নামে পরিচিত, ভারতের পশ্চিমবঙ্গের একজন চিকিৎসক। চিকিৎসাক্ষেত্রে অবদানের জন্য ২০২০ সালে তাকে পদ্মশ্রী প্রদান করা হয়েছিল।
অরুণোদয় মণ্ডল উত্তর চব্বিশ পরগণা জেলার বিরাটিতে বসবাস করেন। তিনি বি. সি. রায় শিশু হাসপাতালের ডাক্তার ছিলেন। ১৯৮০ সালে তিনি চাকরি ছেড়ে দেন ও বিরাটিতে নিজ চেম্বারে রোগী দেখা শুরু করেন।
প্রত্যেক শনিবারে অরুণোদয় মণ্ডল উত্তর চব্বিশ পরগণার সাহেবখালি গ্রামে যান। সেখানে যেতে তার সময় লাগে ছয় ঘণ্টা। এরপর, রবিবারে তিনি সেখানে চিকিৎসা সেবা প্রদান করেন। তার রোগীদের ৮০% ই গরিব তিনি তাদের বিনামূল্যে চিকিৎসা ও ওষুধ প্রদান করেন। সারাদিন চিকিৎসা সেবা প্রদান করে রাতে তিনি ফিরে আসেন নিজ বাড়িতে।
এখন পর্যন্ত অরুণোদয় মণ্ডল চার হাজারেরও বেশি মানুষকে চিকিৎসা সেবা প্রদান করেছেন। ২০০০ সালে তিনি সেখানে সুজন নামের একটি দাতব্য চিকিৎসালয় প্রতিষ্ঠা করেন। এছাড়া, তিনি চিকিৎসা শিবির ও রক্তদান শিবিরের আয়োজন করে থাকেন।
২০২০ সালে চিকিৎসাক্ষেত্রে অবদানের জন্য অরুণোদয় মণ্ডলকে পদ্মশ্রী প্রদান করা হয়েছিল।
লাওসের প্রদেশ

লাওস বা সরকারীভাবে "লাও গণতান্ত্রিক প্রজাতন্ত্র" রাষ্ট্রটিতে মোট ১৭টি প্রদেশ (লাও: ແຂວງ, "খেওং", "খ্বাং" বা "খৌয়েং"), একটি দাপ্তরিক এলাকা (কাম্ফেং নাখোন) তথা ভিয়েনতিয়েন রাজধানী শহর পৌরসভা (ນະຄອນຫຼວງ, নাখোন লুয়াং, বা "না কোণ ল্বাং ভিয়েনতিয়েন") রয়েছে৷ ১৯৯৪ খ্রিস্টাব্দে সাইসম্বুনে একটি বিশেষ মর্যাদাযুক্ত প্রশাসনিক এলাকা (ເຂດພິເສດ, "ক্ষেত ফিসেট") গঠন করা হলেও ১৩ই জানুয়ারি ২০০৬ খ্রিস্টাব্দে তার বিশেষ অঞ্চলের মর্যাদা লুপ্ত করা হয়৷ ২০১৩ খ্রিস্টাব্দ নাগাদ পূর্বতন সাইসম্বুন বিশেষ অঞ্চলের বেশ কিছুটা অঞ্চল নিয়ে সাইসম্বুন প্রদেশ গঠন করা হয়৷
প্রতিটি প্রদেশের জনসংখ্যা ২০১৫ খ্রিস্টাব্দের জনগণনায় নথিভুক্ত করা রয়েছে৷
১৯৮৯ খ্রিস্টাব্দে ভিয়েনতিয়েন প্রদেশ থেকে ভিয়েনতিয়েন রাজধানী অঞ্চলকে আলাদা করা হয় এবং নতুন ভিয়েনতিয়েন প্রদেশের রাজধানী মুয়াং ফনহঙে স্থানান্তরিত করা হয়৷ ১৯৯৪ খ্রিস্টাব্দে বালিখামসাই, ভিয়েনতিয়েন ও সিয়াংখুয়াং প্রদেশ থেকে কিছু কিছু অঞ্চল নিয়ে সাইসম্বুন বিশেষ অঞ্চল গঠন করা হয়৷ ২০০৬ খ্রিস্টাব্দে সাইসম্বুন থেকে বিশেষ অঞ্চলের মর্যাদা লোপ করা হয় এবং ঐ প্রদেশের লঙসান, সাইসম্বুন, ফুন এবং হোম জেলা ভিয়েনতিয়েন প্রদেশের সাথে ও থাতোম জেলা সিয়াংখুয়াং প্রদেশের সাথে যুক্ত করা হয়৷
লাওসের প্রতিটি জেলা একাধিক জেলায় (মুয়াঙ) ও প্রতিটি জেলা একাধিক গ্রামসমষ্টি (বান) নিয়ে গঠিত৷
প্রদেশগুলিকে তিনটি স্তরে ভাগ করা যায় যথা, উত্তর (ফংসালি থেকে সৈন্যবুলি, লুয়াং প্রাবাং ও সিয়াংখুয়াং পর্যন্ত), কেন্দ্রীয় (ভিয়েনতিয়েন ও বালিখামসাই) এবং দক্ষিণ (খাম্মুয়ান থেকে চামপাসাক অবধি)৷
আলীনগর ইউনিয়ন, কালকিনি

আলীনগর ইউনিয়ন বাংলাদেশর ঢাকা বিভাগের মাদারীপুর জেলার কালকিনি উপজেলার একটি ইউনিয়ন যা ১৩টি গ্রাম নিয়ে গঠিত। কালকিনি উপজেলা সদর থেকে আলীনগর ইউনিয়নের দুরত্ব ৮ কিলোমিটার। আলীনগর ইউনিয়নের উপর দিয়ে আড়িয়াল খাঁ নদী ও পালরদী নদী প্রবাহিত হয়েছে।
আলীনগর ইউনিয়নের মোট আয়তন ৪,৯৪০ একর বা ২০ বর্গ কিলোমিটার। গ্রামের সংখ্যা ১৩টি। ঘরবাড়ির সংখ্যা ৩,২২১টি।
হাট-বাজার রয়েছে ৩টি। ইউনিয়ন স্বাস্থ্য কমপ্লেক্স ১টি এবং কমিউনিটি ক্লিনিক রয়েছে ৩টি।
বাংলাদেশের ২০১১ সালের আদমশুমারি অনুযায়ী আলীনগর ইউনিয়নের ৩,২২১টি পরিবারে মোট জনসংখ্যা ১৫,০৮৮ জন এবং প্রতি বর্গ কিলোমিটারে ৭৫০ জন লোক বাস করে। এদের মধ্যে ৭,২৭১ জন পুরুষ ও ৭,৮১৭ জন মহিলা এবং লিঙ্গ অনুপাত ৯৩। মুসলিম ধর্মালম্বী ১৩,৮০৫ জন ও হিন্দু ধর্মালম্বী ১,২৮৩ জন।
২০১১ সালের হিসেব অনুযায়ী আলীনগর ইউনিয়নের সাক্ষরতার হার ৩৮.৫% (পুরুষ ৪০.৮%, মহিলা-৩৬.৪%)। এ ইউনিয়নে ১টি মাদ্রাসা, ৮টি মাধ্যমিক বিদ্যালয়, ৬টি সরকারি প্রাথমিক বিদ্যালয় এবং ৪টি বেসরকারি প্রাথমিক বিদ্যালয় রয়েছে।
এনবিসি ডেনিস কম্পটন পুরস্কার

এনবিসি ডেনিস কম্পটন পুরস্কার () বার্ষিকভিত্তিতে প্রদেয় ক্রিকেট পুরস্কারবিশেষ। ১৮টি ইংরেজ প্রথম-শ্রেণীর কাউন্টি দলগুলোর প্রত্যেকটি থেকে ‘বর্ষসেরা তরুণ উদীয়মান খেলোয়াড়কে’ এ পুরস্কার প্রদান করা হয়। একজন খেলোয়াড় একাধিকবার এ পুরস্কার গ্রহণ করতে পারেন।
সমারসেটের সাবেক উইকেট-রক্ষক ও ব্যাটসম্যান এবং এনবিসি স্পোর্টস ম্যানেজম্যান্ট লিমিটেডের পরিচালক নিল বার্নস এ পুরস্কার প্রবর্তন করেন। ১৯৯৬ সালে স্যার পল গেটিস একাদশের পক্ষে ডেনিস কম্পটনের খেলায় অংশগ্রহণকালীন তিনি স্বাক্ষাৎ করে এ পুরস্কারের রূপরেখার কথা জানান। বার্নস তার চিন্তাধারায় এ প্রকল্পের মাধ্যমে উদীয়মান তরুণ ইংরেজ খেলোয়াড়দেরকে শীতকালীন দক্ষিণ আফ্রিকায় প্রশিক্ষণের কথাও তুলে ধরেন। ডেনিস কম্পটন তার এ প্রস্তাবনাকে স্বাগতঃ জানান। এরপর টিসিসিবিকে অবগত করানোর মাধ্যমে অনুমোদিত হয়। একই বছর প্রথমবারের মতো এ পুরস্কার প্রদানের ব্যবস্থা করা হয়।
[[বিষয়শ্রেণী:এনবিসি ডেনিস কম্পটন পুরস্কার বিজয়ী]]
[[বিষয়শ্রেণী:ক্রিকেট পুরস্কার ও র‌্যাঙ্কিং]]
এনায়েতনগর ইউনিয়ন, কালকিনি

এনায়েতনগর ইউনিয়ন বাংলাদেশর ঢাকা বিভাগের মাদারীপুর জেলার কালকিনি উপজেলার একটি ইউনিয়ন যা ২৮টি গ্রাম নিয়ে গঠিত। এনায়েতনগর ইউনিয়নের উপর দিয়ে আড়িয়াল খাঁ নদী ও পালরদী নদী প্রবাহিত হয়েছে।
এনায়েতনগর ইউনিয়নের মোট আয়তন ৫,৭৮৫ একর বা ২৩.৪১ বর্গ কিলোমিটার। গ্রামের সংখ্যা ২৮টি। ঘরবাড়ির সংখ্যা ৫,১০৭টি।
বাংলাদেশের ২০১১ সালের আদমশুমারি অনুযায়ী এনায়েতনগর ইউনিয়নের ৫,১০৭টি পরিবারে মোট জনসংখ্যা ২৫,১১৬ জন এবং প্রতি বর্গ কিলোমিটারে ১১০০ জন লোক বাস করে। এদের মধ্যে ১২,৩৫০ জন পুরুষ ও ১২,৭৬৬ জন মহিলা এবং লিঙ্গ অনুপাত ৯৭। মুসলিম ধর্মালম্বী ২৪,২৭৪ জন, হিন্দু ধর্মালম্বী ৮৪১ জন ও খ্রিস্টান ধর্মালম্বী ১ জন।
২০১১ সালের হিসেব অনুযায়ী এনায়েতনগর ইউনিয়নের সাক্ষরতার হার ৪০.৭% (পুরুষ ৪৩.৩%, মহিলা-৩৮.১%)। এ ইউনিয়নে ১টি মাদ্রাসা, ৩টি মাধ্যমিক বিদ্যালয় এবং ৬টি সরকারি প্রাথমিক বিদ্যালয় রয়েছে।
আব্দুল মুয়ীদ চৌধুরী

আব্দুল মুয়ীদ চৌধুরী একজন বাংলাদেশি সরকারি কর্মকর্তা। তিনি ২০০১ সালে সাবেক প্রধান বিচারপতি এবং তত্ত্বাবধায়ক সরকার সাবেক প্রধান উপদেষ্টা লতিফুর রহমান নেতৃত্বাধীন তত্ত্বাবধায়ক সরকারের উপদেষ্টা হিসেবে দায়িত্ব পালন করেন। তিনি বর্তমানে বিমান বাংলাদেশ এয়ারলাইন্সের পরিচালনা পর্ষদের চেয়ারম্যান হিসেবে দায়িত্ব পালন করছেন।
আব্দুল মুয়ীদ ১৯৬৪ সালে ঢাকা বিশ্ববিদ্যালয়ের ইতিহাস বিভাগ থেকে স্নাতক সম্পন্ন এবং ১৯৬৫ সালে একই বিশ্ববিদ্যালয় থেকে আধুনিক ইতিহাস বিষয়ে স্নাতকোত্তর ডিগ্রি অর্জন করেন। ১৯৮০ থেকে ১৯৮১ সাল পর্যন্ত নয় মাস তিনি যুক্তরাষ্ট্রের টেনেসি বিশ্ববিদ্যালয় থেকে ফুলব্রাইট বৃত্তির অধীনে লোকশাসন বিষয়ে শিক্ষালাভ করেন।
আব্দুল মুয়ীদ ১৯৬৭ সালে পাকিস্তান সিভিল সার্ভিসে (বর্তমান বাংলাদেশ সিভিল সার্ভিস) যোগদান করেন। তিনি ১৯৭৫ থেকে ১৯৭৮ সাল পর্যন্ত বৃহত্তর ফরিদপুর জেলা ও ১৯৭৮ থেকে ১৯৮০ সাল পর্যন্ত বৃহত্তর ঢাকা জেলার ডেপুটি কমিশনার এবং ১৯৮৪ থেকে ১৯৮৬ সাল পর্যন্ত চট্টগ্রাম বিভাগের কমিশনার ছিলেন। ১৯৮৬ সালের ১৫ মার্চ থেকে ১৯৮৮ সালের ৬ নভেম্বর পর্যন্ত তিনি বগুড়ায় পল্লী উন্নয়ন একাডেমী মহাপরিচালকের দায়িত্ব পালন করেন। ১৯৮৯ সালে তিনি "মুয়ীদ কমিটি"র চেয়ারম্যান ছিলেন। ১৯৯৪ থেকে ২০০০ সাল পর্যন্ত তিনি বিভিন্ন মন্ত্রণালয় ও বিভাগের সচিব হিসেবে দায়িত্ব পালন করে অবসর গ্রহণ করেন। ৩৩ বছরের কর্মজীবনে তিনি বিমান বাংলাদেশ এয়ারলাইন্স, জাতীয় রাজস্ব বোর্ড, অভ্যন্তরীণ সম্পদ বিভাগসহ বিভিন্ন বিভাগ ও দপ্তরের প্রধান হিসেবে দায়িত্ব পালন করেন।
২০০০ থেকে ২০০৬ সাল পর্যন্ত তিনি বেসরকারি সংস্থা ব্র্যাকের প্রধান পরিচালন কর্মকর্তা ছিলেন। ২০০১ সালের ১৬ জুলাই তিনি লতিফুর রহমান নেতৃত্বাধীন তত্ত্বাবধায়ক সরকারের উপদেষ্টা হিসেবে দায়িত্ব গ্রহণ করেন এবং ১০ অক্টোবর পর্যন্ত মন্ত্রীর পদমর্যাদায় বাংলাদেশের খাদ্যমন্ত্রীসহ বিভিন্ন মন্ত্রণালয়ের দায়িত্বে ছিলেন।
২০২৪ সালের ১৯ আগস্ট তিনি বিমান বাংলাদেশ এয়ারলাইন্সের পরিচালনা পর্ষদের চেয়ারম্যান হিসেবে দায়িত্ব পান। আব্দুল মুয়ীদ চৌধুরী বর্তমান অন্তর্বর্তীকালীন সরকারের জনপ্রশাসন সংস্কার কমিশনের প্রধান।
শিকারমঙ্গল ইউনিয়ন

শিকারমঙ্গল ইউনিয়ন বাংলাদেশর ঢাকা বিভাগের মাদারীপুর জেলার কালকিনি উপজেলার একটি ইউনিয়ন যা ৯টি গ্রাম নিয়ে গঠিত।
শিকারমঙ্গল ইউনিয়নের মোট আয়তন ২,৫২৫ একর বা ১০.২২ বর্গ কিলোমিটার। গ্রামের সংখ্যা ৯টি। ঘরবাড়ির সংখ্যা ২,২৫৭টি।
হাট-বাজার রয়েছে ২টি। মসজিদের সংখ্যা ৪৯টি এবং মন্দিরের সংখ্যা ১১টি।
বাংলাদেশের ২০১১ সালের আদমশুমারি অনুযায়ী শিকারমঙ্গল ইউনিয়নের ২,২৫৭টি পরিবারে মোট জনসংখ্যা ১১,১৮৯ জন এবং প্রতি বর্গ কিলোমিটারে ১১০০ জন লোক বাস করে। এদের মধ্যে ৫,৩৪৭ জন পুরুষ ও ৫,৮৪৩ জন মহিলা এবং লিঙ্গ অনুপাত ৯২। মুসলিম ধর্মালম্বী ৯,৮০৭ জন ও হিন্দু ধর্মালম্বী ১,৩৮২ জন।
২০১১ সালের হিসেব অনুযায়ী শিকারমঙ্গল ইউনিয়নের সাক্ষরতার হার ৫০.৪% (পুরুষ ৫১.৮%, মহিলা-৪৯.২%)। এ ইউনিয়নে ১টি মাদ্রাসা, ১টি মাধ্যমিক বিদ্যালয় এবং ৮টি সরকারি প্রাথমিক বিদ্যালয় রয়েছে।
আপেল সিডার ভিনেগার

আপেল সিডার ভিনেগার ৯৪% পানি, ১% কার্বোহাইড্রেট এবং কোনও ফ্যাট বা প্রোটিন (টেবিল) নেই। একটি ১০০গ্রাম (মিলি) রেফারেন্স পরিমাণে, এটি 22 ক্যালোরি সরবরাহ করে। 
সকল আপেল উপাদান ব্যবহার করা যেতে পারে সাদাসিধা আপেল সিডার ভিনেগার গাঁজন । আপেলকে ছোট ছোট কিউবগুলিতে কাটলে তাদের পৃষ্ঠের ক্ষেত্রফল বৃদ্ধি পায়, ঘনঘটিত সহায়তা করে। আপেলের টুকরোগুলোকে জল এবং চিনির (বা মধু) মিশ্রণে ডুবিয়ে রাখা হয় গাঁজনে শর্করা সরবরাহ করার জন্য। টুকরাগুলি নিমজ্জিত হয়ে যাওয়ার পরে, একটি শ্বাস-প্রশ্বাসের আচ্ছাদন প্রায় ২ সপ্তাহের জন্য রাখা হয়, তারপরে স্ট্রেইন করা হয় এবং ভিনেগার অর্জনের আগ পর্যন্ত আরও ৪ সপ্তাহ সংরক্ষণ করা হয়। 
আপেলগুলি এমন একটি প্রসেসিং বেল্টে আনা হয় যেখানে সেগুলিকে পিষে রস আলাদা করা হয়। উপাদানটি প্রায়শই ডুবে থাকা ট্যাঙ্কে সংরক্ষণ করা হয় যেখানে অক্সিজেন সরবরাহ করা হয় যার মাধ্যমে প্রথম গাঁজন প্রক্রিয়া শুরু হয়। ব্যাকটিরিয়া স্ট্রেইন এসিটোব্যাক্টরের মাধ্যমে অ্যালকোহলযুক্ত গাঁজন অর্জন করতে, তারপরে ইথানল উৎপাদিত এসিটিক অ্যাসিড এবং ভিনেগার। "মা" হ'ল ডিস্টিলিং এবং পেস্টুরাইজেশনের আগে ভিনেগারে একটি অপরিজ্ঞাত মাইক্রোবায়াল সংস্কৃতি । 
প্রচলিত ওষুধে এ ব্যবহারের ইতিহাস থাকলেও স্বাস্থ্য সম্পর্কিত কোনও দাবিকে সমর্থন করার জন্য কোনও ক্লিনিকাল প্রমাণ নেই – যেমন ওজন হ্রাস বা ত্বকের সংক্রমণের জন্য – এবং কোনও মেজরের চিকিৎসা নির্দেশিকাগুলিতে এর ব্যবহারের প্রস্তাব দেয় না জনস্বাস্থ্য সংস্থা। 
যদিও আপেল সিডার ভিনেগারের অল্প পরিমাণে মৌখিক ব্যবহার নিরাপদ হিসাবে বিবেচিত হয়, ট্যাবলেট আকারে আপেল সিডার ভিনেগার খাওয়ার ফলে মুখ, গলা, পেট এবং কিডনির নরম টিস্যুতে আঘাতের ঝুঁকি রয়েছে। চোখ ভিনেগারের সংস্পর্শে এলে জ্বালা এবং লালভাব সাধারণ হয় এবং কর্নিয়াল আঘাত হতে পারে। সাময়িক ওষুধ, কান পরিষ্কারের সমাধান বা চোখ ধোয়া হিসাবে ভিনেগার ব্যবহার করা বিপজ্জনক। তার অম্লতা কারণে গ্রাসকারী নিছক আপেল সিডার ভিনেগার থেকে দাঁতের এনামেল এর ক্ষতি হতে পারে। যদিও স্বল্প পরিমাণে আপেল সিডার ভিনেগার খাবারের স্বাদ হিসাবে ব্যবহার করা যেতে পারে, এটি গর্ভবতী এবং বুকের দুধ খাওয়ানো মহিলাদের এবং শিশুদের জন্যে ব্যবহার করা মোটেই উচিত নয়। বিভিন্ন বাণিজ্যিক ব্র্যান্ডের অ্যাপল সিডার ভিনেগারে অ্যাসিডের অসামঞ্জস্য মাত্রা পাওয়া গেছে, যা কিছু ছাঁচ এবং খামির দ্বারা দূষিত ছিল।
যদি একটি হিসাবে ব্যবহার হাতে বানানো পরিষ্কার পাত্রে, আপেল সিডার ভিনেগার সঙ্গে ক্লোরিন ব্লিচ মিশানো উচিত হবে না, কারণ দুটি সমন্বয়ে ক্লোরিন গ্যাস হয়ে চোখ, নাক এবং গলা জ্বলতে পারে। 
অ্যালার্জিযুক্ত লোকেরা আপেল সিডার ভিনেগারের বিরূপ প্রতিক্রিয়া অনুভব করতে পারে। আপেল সিডার ভিনেগার এর অতিরিক্ত ব্যবহারের ফলে ত্বকের রোগ বাড়াতে পারে। আপেল সিডার ভিনেগার ব্যবহারের ফলে ইনসুলিন গ্রহণকারী ডায়াবেটিক রোগীদের ক্ষেত্রে প্রেসক্রিপশন নির্দেশিত ড্রাগগুলির সাথে মিথস্ক্রিয়া হতে পারে।
এ. এন. এম. ইউসুফ

এ. এন. এম. ইউসুফ (১৯১৮-২০০৯) বাংলাদেশ মুসলিম লীগের রাজনীতিবিদ, আইনজীবী ও মৌলভীবাজার-২ আসনের সাবেক সাংসদ। তিনি ১৯৮৬ সালের তৃতীয় জাতীয় সংসদ নির্বাচনের সংসদ সদস্য।
এ. এন. এম. ইউসুফ ১৯১৮ সালে মৌলভীবাজারের কুলাউড়ার দাউদপুর গ্রামে গ্রামে। তিনি সিলেট গভর্ণমেন্ট হাই স্কুলে লেখাপড়া করেন। পাকিস্তান উত্তর প্রবেশিকা পরীক্ষা উত্তীর্ণ হয়ে মোক্তারশীপ পাশ করে ঢাকায় আইন ব্যবসা শুরু করেন। এর পর ঢাকা বিশ্ববিদ্যালয়ের অধীনে কৃতিত্বের সাথে বিএ,এলএলবি ও এমএ পাশ করেন।
ইউসুফ ১৯৪৭ সালের সিলেট রেফারেন্ডাম (গণভোট) আন্দোলনে মুসলিম লীগ ‘ভলানটিয়ার' কোরের আঞ্চলিক অধিনায়কের নেতৃত্ব দেন। ১৪ ফেব্রুয়ারি ১৯৭১ সালে তদানীন্তন পূর্ব পাকিস্তান প্রাদেশিক (কনভেনশন) মুসলিম লীগের সাধারণ সম্পাদক নির্বাচিত হন। স্বাধীনতার পর বাংলাদেশ মুসলিম লীগের সহ-সভাপতি নির্বাচিত হন। ৭২-৭৪ সাল পর্যন্ত রাজনৈতিক কারণে কারাবরণ করেন।
১৯৬৪ সালের সাম্প্রদায়িক দাংগার সময় নিউ টাউন শান্তি কমিটির আহ্বায়ক ছিলেন।
১৯৬৮-১৯৭১ সাল পর্যন্ত তিনি ঢাকা ন্যাশনাল মেডিকেল ইনষ্টিটিউট হাসপাতালের সম্পাদক, ১৯৭৯-৮১ সাল পর্যন্ত উক্ত হাসপাতালের গভর্ণিং বডির সহসভাপতি হিসেবে দায়িত্ব পালন করেন। তিনি ঢাকাস্থ কুলাউড়া সমিতির প্রতিষ্ঠাতা আহ্বায়ক, ছিলেন।
১৯৬২, ৬৫, ৭৯ এবং ৮৬ এর পার্লামেন্ট নির্বাচনে কুলাউড়া থেকে তিনি অংশ গ্রহণ করেন। তিনি মৌলভীবাজার-২ আসন থেকে বাংলাদেশ মুসলিম লীগের প্রার্থী হিসেবে ১৯৮৬ সালের তৃতীয় জাতীয় সংসদ নির্বাচনের সংসদ সদস্য।
এ. এন. এম. ইউসুফ ২২ অক্টোবর ২০০৯ সালে ঢাকার মগবাজারের রাশমনো ক্লিনিকে মৃত্যুবরণ করেন।
সাহেবরামপুর ইউনিয়ন

সাহেবরামপুর ইউনিয়ন বাংলাদেশর ঢাকা বিভাগের মাদারীপুর জেলার কালকিনি উপজেলার একটি ইউনিয়ন যা ৯টি গ্রাম নিয়ে গঠিত। সাহেবরামপুর ইউনিয়নের উপর দিয়ে আড়িয়াল খাঁ নদী প্রবাহিত হয়েছে।
সাহেবরামপুর ইউনিয়নের মোট আয়তন ৫,৬৬৮ একর বা ২২.৯৪ বর্গ কিলোমিটার। গ্রামের সংখ্যা ৯টি। ঘরবাড়ির সংখ্যা ৪,৩২৮টি।
এ ইউনিয়নে ১৫ কিলোমিটার পাকারাস্তা ও ৮৯ কিলোমিটার কাঁচারাস্তা রয়েছে। হাট-বাজার রয়েছে ৬টি। মসজিদের সংখ্যা ১৭৫টি এবং মন্দিরের সংখ্যা ১টি।
বাংলাদেশের ২০১১ সালের আদমশুমারি অনুযায়ী সাহেবরামপুর ইউনিয়নের ৪,৩২৮টি পরিবারে মোট জনসংখ্যা ১৯,৬৭৮ জন এবং প্রতি বর্গ কিলোমিটারে ৮৬০ জন লোক বাস করে। এদের মধ্যে ৯,২৮১ জন পুরুষ ও ১০,৩৯৭ জন মহিলা এবং লিঙ্গ অনুপাত ৮৯। মুসলিম ধর্মালম্বী ১৯,৪৩৯ জন, হিন্দু ধর্মালম্বী ২২৯ জন ও খ্রিস্টান ধর্মালম্বী ১০ জন।
২০১১ সালের হিসেব অনুযায়ী সাহেবরামপুর ইউনিয়নের সাক্ষরতার হার ৫৫.৬% (পুরুষ ৫৬.১%, মহিলা-৫৫.২%)। এ ইউনিয়নে ২টি কলেজ, ১১টি মাদ্রাসা, ৫টি মাধ্যমিক বিদ্যালয়, ১৫টি সরকারি প্রাথমিক বিদ্যালয় এবং ৭টি কিন্ডার গার্টেন রয়েছে।
রমজানপুর ইউনিয়ন

রমজানপুর ইউনিয়ন বাংলাদেশর ঢাকা বিভাগের মাদারীপুর জেলার কালকিনি উপজেলার একটি ইউনিয়ন যা ৯টি গ্রাম নিয়ে গঠিত। মাদারীপুর শহর থেকে এ ইউনিয়নের দূরত্ব ২৫ কিলোমিটার এবং কালকিনি শহর থেকে দূরত্ব ১০ কিলোমিটার। রমজানপুর ইউনিয়নের উপর দিয়ে পালরদী নদী প্রবাহিত হয়েছে।
রমজানপুর ইউনিয়নের মোট আয়তন ৪,৮১৭ একর বা ১৯.৫০ বর্গ কিলোমিটার। গ্রামের সংখ্যা ৯টি। ঘরবাড়ির সংখ্যা ৩,৯৭০টি।
এ ইউনিয়নে হাট-বাজার রয়েছে ৪টি। মসজিদের সংখ্যা ৫টি এবং মন্দিরের সংখ্যা ১টি।
বাংলাদেশের ২০১১ সালের আদমশুমারি অনুযায়ী রমজানপুর ইউনিয়নের ৩,৯৭০টি পরিবারে মোট জনসংখ্যা ১৮,৩৫০ জন এবং প্রতি বর্গ কিলোমিটারে ৯৪০ জন লোক বাস করে। এদের মধ্যে ৮,৭৮৪ জন পুরুষ ও ৯,৫৬৬ জন মহিলা এবং লিঙ্গ অনুপাত ৯২। মুসলিম ধর্মালম্বী ১৬,৬০০ জন ও হিন্দু ধর্মালম্বী ১,৭৫০ জন।
২০১১ সালের হিসেব অনুযায়ী রমজানপুর ইউনিয়নের সাক্ষরতার হার ৫২.২% (পুরুষ ৫২.৪%, মহিলা-৫২.১%)। এ ইউনিয়নে ৭টি মাদ্রাসা, ৪টি মাধ্যমিক বিদ্যালয় এবং ১২টি সরকারি প্রাথমিক বিদ্যালয় রয়েছে।
ইসলামি সাম্রাজ্য ও রাজবংশের তালিকা

সকল ইসলামী সাম্রাজ্য কেবলমাত্র ইসলামী বিশ্বাসের প্রতিষ্ঠাতা হিসাবেই নয়, মুসলিম জনগণের প্রথম নেতা হিসাবেও মুহাম্মদের (সঃ) পদাঙ্ক অনুসারে প্রতিষ্ঠিত হয়েছিলো।
ঠিক কীভাবে একটি সাম্রাজ্য গঠিত হয় তা নিয়ে পণ্ডিতদের মধ্যে বিতর্ক রয়েছে। একটি সংজ্ঞা সাম্রাজ্যকে এমন একটি রাষ্ট্র হিসেবে সংজ্ঞায়িত করে যা তার অধীনস্থ এলাকা জনসংখ্যা ও আয়তনের ভিত্তিতে প্রসারিত করে সাংস্কৃতিক এবং জাতিগতভাবে ক্ষমতার কেন্দ্রবিন্দুতে পরিণত হয়।
গোড়ার দিকে মুসলিমদের দ্বারা বিজিত অঞ্চলের সম্প্রসারণ মুহাম্মদের (সঃ) জীবদ্দশায় শুরু হয়। তাঁর উত্তরসূরিরা তাঁর মৃত্যুর দশক পরে দক্ষিণ ইউরোপ এবং ভারতীয় উপমহাদেশের কিছু অংশ ছাড়াও মধ্য প্রাচ্য এবং উত্তর আফ্রিকার বিশাল বিশাল অঞ্চলকে জয় করেছিলেন। তাঁর নিকটতম উত্তরাধিকারীগণ খিলাফতে রাশিদা নামে খিলাফত ব্যবস্থা তৈরী করেন, পরে তাঁর স্থলাভিষিক্ত হন উমাইয়া খিলাফত এবং আরো পরে আব্বাসীয় খিলাফত।
খিলাফতগুলো ধীরে ধীরে ভেঙ্গে পরছিলো এবং খিলাফতগুলোর অভ্যন্তরে মুসলিম রাজবংশ গড়ে উঠছিল; এর মধ্যে কয়েকটি রাজবংশ "ইসলামী সাম্রাজ্য" হিসাবে বৃদ্ধি পেয়েছিল। যার মধ্যে উল্লেখযোগ্য কয়েকটি ছিল সাফাভিড, অটোমান এবং মোগল সাম্রাজ্য, সেলজুক সাম্রাজ্য।
"রাজধানী বা মূল অঞ্চলের ভিত্তিতে গ্রুপ করা হয়েছে।"
দক্ষিণ ইউরোপ
পূর্ব ইউরোপ
ককেশাস
মালয় দ্বীপমালা (ইস্ট ইন্ডিজ) (ইন্দোনেশিয়া, মালয়েশিয়া এবং ব্রুনেই)
নিষ্প্রভ নীল বিন্দু

নিষ্প্রভ নীল বিন্দু (Pale Blue Dot) এমন একটি ছবিকে বোঝায় যা ১৯৯০ সালের ১৪ই ফেব্রুয়ারি পৃথিবী থেকে ৬ বিলিয়ন কিলোমিটার দূরে থাকা ভয়েজার ১ মহাকাশযান থেকে তোলা হয়। এ ছবিটিতে সমগ্র পৃথিবীর অবস্থান ছবিটির এক পিক্সেলের কম যায়গায় দেখা যায়।
ভয়েজার ১ যখন তার মিশন শেষ করে যখন সৌরজগৎ ছেড়ে যাচ্ছিল তখন বিখ্যাত জ্যোতির্বীদ কার্ল সেগানের অনুরোধে ভয়েজার ১ থেকে পৃথিবীর একটি ছবি তুলে রাখা হয়। তিনি এর নাম দেন নিষ্প্রভ নীল বিন্দু বা "পেল ব্লু ডট"। পরবর্তীতে তিনি একই নামে একটি বই সম্পাদনা করেন। তাৎপর্যপূর্ণ ছবিটি নিয়ে তার গভীর চিন্তা ব্যাখ্যা করেন বইটিতে।
https://www.planetary.org/explore/space-topics/earth/pale-blue-dot.html
https://www.nasa.gov/jpl/voyager/pale-blue-dot-images-turn-25
দ্য নেকেড ওম্যান

দ্য ন্যাকেড ওম্যান: এ স্টাডি অফ দ্য ফিমেল বডি ২০০৪ সালে প্রকাশিত প্রাণিবিজ্ঞানী ডেসমন্ড মরিসের লেখা একটি বই, যা একজন নারী সম্পর্কে পূর্ণ বিশেষ জ্ঞান নিয়ে লিখা।
এতে একটি বিবর্তনীয় দৃষ্টিকোণ থেকে মহিলা শরীরের বর্ণনা দেয় হয়েছে। এটি বেশ কয়েকটি অধ্যায়ে বিভক্ত, এতে প্রতিটি অংগের বর্ণনা দেয়া আছে। "চুল" থেকে "পা" পর্যন্ত শরীরের প্রতেকটি অংশ নিয়ে অধ্যায়গুলি লিখিত। প্রত্যেক অঙ্গ নিয়ে, মরিস অঙ্গের গঠন এবং কার্যকারিতা ব্যাখ্যা করেন, এর বিবর্তন, মানব ইতিহাস জুড়ে সামাজিক গুরুত্ব এবং বিভিন্ন সংস্কৃতি দ্বারা কৃত্রিম পরিবর্তন এবং সজ্জা নিয়ে আলোচনা করেন।
বিবর্তন নিয়ে একটি অধ্যায়ের পরে, পরবর্তী ২২ টি অধ্যায় যথাক্রমে নিম্নলিখিত বিষয় নিয়ে লিখিত: চুল, কপাল, কান, চোখ, নাক, গাল, ঠোঁট, মুখ, ঘাড়, কাঁধ, বাহু, হাত, স্তন, কোমর, পোঁদ, পেট, পিঠ, পাউবিক চুল, যৌন অঙ্গ, নিতম্ব এবং পা
মিয়ানমারের জেলা

মিয়ানমারে জেলা () (খাজিন) হলো প্রশাসনিক স্তরের দ্বিতীয় স্তর৷ প্রতিটি জেলা আবার রাজ্য ও অঞ্চলভেদে 'বিভাগ'-এ বিভক্ত৷ মিয়ানমার ইনফরমেশন ম্যানেজমেন্ট ইউনিট (মিমু) বা মিয়ানমার তথ্য ব্যবস্থাপনা এককের মতানুসারে ২০১৫ খ্রিস্টাব্দের ডিসেম্বর মাস অবধি ময়ানমারে ৬৭ টি জেলা রয়েছে, যেগুলি শহরাঞ্চল, শহর, ওয়ার্ড ও গ্রামে বিভক্ত৷ 
মিয়ানমারে অঞ্চল ও রাজ্য অনুসারে জেলার তালিকা নিম্নরূপ:
বাংলাদেশের একাডেমিক গ্রেডিং পদ্ধতি

এই নিবন্ধটি বাংলাদেশের একাডেমিক গ্রেডিংয়ের সংক্ষিপ্তসার। টু গ্রেডিং সিস্টেমটি আমাদের বিপরীত, কিন্তু গ্রেড পয়েন্ট গড় (জিপিএ) এবং সংক্ষিপ্ত গ্রেড পয়েন্ট গড় (সিজিপিএ) উপলব্ধ। 
পলিটেকনিক এবং বিশ্ববিদ্যালয় সমূহে ″শ্রেণি" ডিগ্রি সহ মূল্যায়ন (যেমন, প্রথম শ্রেণি, দ্বিতীয় শ্রেণি, তৃতীয় শ্রেণি, পাস)
বাংলাদেশের পাবলিক বিশ্ববিদ্যালয়গুলির স্নাতক এবং স্নাতকোত্তর ডিগ্রি ফলাফল, যেমন ঢাকা বিশ্ববিদ্যালয়, বাংলাদেশ কৃষি বিশ্ববিদ্যালয়, জাতীয় বিশ্ববিদ্যালয়, বাংলাদেশ কৃষি বিশ্ববিদ্যালয়, রাজশাহী বিশ্ববিদ্যালয়, চট্টগ্রাম বিশ্ববিদ্যালয়, যখন এটি মূল্যায়ন করা হয় তখন ব্রিটিশ স্নাতক ডিগ্রি শ্রেণিবিন্যাস পদ্ধতি অনুসারে শ্রেণিবদ্ধ করা যেতে পারে, ক্লাস গ্রেড সহ। এছাড়াও ডিপ্লোমা ইন ইঞ্জিনিয়ারিং শিক্ষা কার্যক্রমে পলিটেকনিক সমূহে উক্ত সিজিপিএ সিস্টেম ব্যবহৃত হয়। জিপিএ উপরে বা ৩ এর সমান বাংলাদেশে অনার্স ডিগ্রিতে প্রথম শ্রেণির সমান। এর অর্থ,
নর্থ সাউথ বিশ্ববিদ্যালয়, ব্র্যাক বিশ্ববিদ্যালয়, আমেরিকান আন্তর্জাতিক বিশ্ববিদ্যালয়-বাংলাদেশ, ইউনাইটেড ইন্টারন্যাশনাল বিশ্ববিদ্যালয়, এবং ইউনিভার্সিটি অব লিবারাল আর্টস বাংলাদেশ উত্তর আমেরিকার গ্রেডিং মানকে অনুসরণ করে, সুতরাং তাদের গ্রেডিং নীতি সাধারণ বাংলাদেশী বিশ্ববিদ্যালয়গুলির চেয়ে আলাদা।
এম এ মোত্তালিব

এম এ মোত্তালিব (১৯৪১-১৯৯৪) বাংলাদেশের হবিগঞ্জ জেলার রাজনীতিবিদ যিনি তৎকালীন সিলেট-১৮ সংসদ সদস্য ছিলেন।
এম এ মোত্তালিব ১৯৪১ সালে হবিগঞ্জ সদরের সুলতান মাহমুদপুর গ্রামে জন্মগ্রহণ করেন। তিনি হবিগঞ্জ সরকারি উচ্চ বিদ্যালয়ে শিক্ষা লাভ করেন। তিনি পাকিস্তান নৌবাহিনীতে বয়েজ ক্যাডেটে যোগদানের জন্যে তিনি মাধ্যমিক পরীক্ষার পুর্বেই হাইস্কুল ত্যাগ করেলেও পূর্ব পাকিস্তানের বয়েজ ক্যাডেটদের কমিশন পাওয়ার সম্ভাবনা নেই দেখে ১৯৬১ সালে ঢাকায় মাধ্যমিক শিক্ষাত্তোর কারিগরী প্রশিক্ষণ গ্রহণ করেন। এর পর লৌহশিল্প ও কারিগরী সহযোগিতা কেন্দ্র থেকে বিশেষ প্রশিক্ষণ গ্রহণ করেন।
মোত্তালিব ১৯৬২ সালে ফেঞ্চুগঞ্জ সার কারখানায় টেকনেশিয়ান হিসেবে চাকরি গ্রহণ করেন। তিনি ৩১ মার্চ ১৯৭১ সালে মুক্তি বাহিনীর ২ ও ৩ নম্বর সেক্টরের আওতায় বিআইডিসি গেরিলা ইউনিট গঠন করেন এবং এর কমান্ডার হিসাবে মুক্তিযুদ্ধে নেতৃত্ব দেন। মুক্তিযুদ্ধ চলাকালীন দেশ-বিদেশের পত্রপত্রিকা, বেতার ও টেলিভিশনে তার বক্তব্য ও বিবৃতি প্রচার হয়েছিল। দেশ স্বাধীনের পর যুক্তরাজ্য অবস্থান করেন। বাংলাদেশের অধিকাংশ শ্রমিকের নেতা হিসেবে জাতিসংঘের আন্তর্জাতিক শ্রম সংস্থায় ১৯৭৩ সালে টেক্সটাইল কমিটির পর্যবেক্ষক এবং ১৯৭৮ সালে বিশ্ব সম্মেলনের ডেলিগেট হিসাবে অংশগ্রহণ নেন। 
তিনি ১৯৭৯ থেকে ১৯৮২ পর্যন্ত দ্বিতীয় জাতীয় সংসদ সদস্য হিসেবে (বিলুপ্ত) সিলেট-১৮ বর্তমান হবিগঞ্জ-৩ আসনের দায়িত্ব পালন করেন।
এম. এ. মোত্তালিব ৩০ জুন ১৯৯৪ সালে শ্রীমঙ্গলে মৃত্যুবরণ করেন।
যৌন বালিশ

যৌন বালিশ একটি বিশেষভাবে ডিজাইন করা এবং সাধারণত দৃঢ় বালিশ যা যৌন মিলনের মজা বাড়াতে ব্যবহৃত হয়। একটি সাধারণ দৃঢ় বালিশ, ব্যবহার করা যেতে পারে, বিশেষ বালিশের জায়গায়। কিছু বালিশে থাকে উচ্চ ঘনত্বের ইউরেথেন ফোম যা নরম ও ভারসাম্য বজায় রাখতে সাহায্য করে। সাধারণ বালিশের আকারের পাশাপাশি, কীলক আকার, র‌্যাম্প আকার, প্রিজম আকারের, ইত্যাদি বালিশ রয়েছে যা বিভিন্ন যৌন আসনের জন্য প্রযোজ্য, যার মধ্যে কিছু এমন আছে যেগুলো ব্যতীত কঠিন বা অস্বস্তিকর লাগতে পারে।
যখন কোনও অংশীদারের পিঠে ব্যথা হয় তখন সহায়তা দেওয়ার জন্য বালিশ ব্যবহার করা যেতে পারে। যৌন বালিশের একটি খুব সাধারণ ব্যবহার মিশনারি আসনে যেখানে আগেই বালিশটি মহিলার নিতম্ব বা পোঁদের নিচে স্থাপন করা হয়; এটি শ্রোণীকে উত্সাহ দেয় এবং অনুপ্রবেশের গভীরতা বাড়ায়।
কফিল উদ্দিন চৌধুরী

কফিল উদ্দিন চৌধুরী একজন বাংলাদেশী আইনজীবী ও বাংলাদেশ আওয়ামী লীগের মুন্সীগঞ্জ জেলার রাজনীতিবিদ এবং পূর্ব পাকিস্তানের যুক্তফ্রন্ট সরকারের মন্ত্রী ছিলেন। তিনি পাকিস্তানের প্রাদেশিক ও জাতীয় পরিষদের সাবেক সদস্য এমএনএ ছিলেন। তিনি বাংলাদেশের সাবেক রাষ্ট্রপতি একিউএম বদরুদ্দোজা চৌধুরীর পিতা।
কফিল উদ্দিন চৌধুরী ১৮৯৮ সালে মুন্সীগঞ্জের শ্রীনগরে বীরতারা ইউনিয়নের মজিদপুর দয়হাটা গ্রামে জন্ম গ্রহণ করেন। তিনি ১৯১৬ সালে হাঁসাড়া কালী কিশোর উচ্চ বিদ্যালয় থেকে পড়ালেখা শেষ করে মুন্সীগঞ্জ উচ্চ বিদ্যালয় থেকে এন্ট্রাস পাস করেন। এর পর কলকাতা থেকে বিএ এবং বিএল ডিগ্রী অর্জন করেন।
কফিল মুন্সীগঞ্জ শহরে আইন ব্যবসা শুরু করে পরে ঢাকায় চলে আসেন। তিনি এ কে ফজলুল হকের কৃষক প্রজা পার্টিতে রাজনৈতিক জীবন শুরু করেছিলেন। তিনি ১৯৫৪ সালে যুক্তফ্রন্টের সংসদ সদস্য নির্বাচিত হয়ে পূর্ব পাকিস্তানের যোগাযোগ আইন ও বন মন্ত্রীর দায়িত্ব পালন করেন। ১৯৭০ সালের নির্বাচনে আওয়ামীলীগের প্রার্থী হিসেবে শ্রীনগর, সিরাজদিখান ও লৌহজং নির্বাচনী এলাকার পাকিস্তান জাতীয় পরিষদের সদস্য হিসেবে নির্বাচিত হন। ১৯৭১ সালে মুক্তিযুদ্ধ শুরু হলে ভারতে চলে যান। দেশ স্বাধীন হলে দেশে ফিরেন।
কফিল উদ্দিন চৌধুরী ১২ মে ১৯৭২ সাল ৭৪ বছর বয়সে মৃত্যুবরণ করেন।
তকবাক হাকর

তকবাক হাকর বাংলাদেশের খাগড়াছড়ি জেলার দীঘিনালা উপজেলার একটি প্রাকৃতিক গুহা।
তকবাক হাকর শব্দটি স্থানীয় ত্রিপুরা/ত্রিপুরী ভাষা।। খাগড়াছড়ি জেলার দীঘিনালা উপজেলা সদর থেকে প্রায় ১৭ কিলোমিটার দূরে মেরুং ইউনিয়নের আট মাইল নামক স্থানে অবস্থিত এই গুহাটি।
গুহাটি প্রথমে দেখে মনে হতে পারে প্রাগৈতিহাসিক কোনো স্থাপনা। উঁচু পাথুরে দুটো পাহাড়ের মাঝখানে অবস্থিত তকবাক হাকরটি। আরও অবাক করা বিষয় হলো প্রায় ৩০ ফুটেরও বেশি উচ্চতার গুহাটির মাথায় রয়েছে পাথুরে ছাদ। ছাদের মতো দেখতে গুহার ওপরের অংশ দেখে মনে হবে যেন কোনো রাজমিস্ত্রীর নিপুণ নির্মাণশৈলীতে গুহাটি তৈরি হয়েছে। তাই কেউ কেউ এই গুহাটিকে ব্রিটিশ সৈন্যদের ব্যাংকার হিসেবেও মন্তব্য করেছেন। ঘুটঘুটে অন্ধকারের মধ্যে আঁকা-বাঁকা গুহাটিতে যেতে ভয় অনুভূত হবে সবার। মশাল কিংবা মোবাইলের আলোর মাধ্যমেই যাওয়া যাবে গুহাটিতে।
ভিতরে একদম শুষ্ক। গুহাতে যাওয়ার সময়ের যাত্রাপথ এবং এর আশ-পাশের পরিবেশ অ্যাডভেঞ্চাপ্রেমীদের জন্য রয়েছে বাড়তি পাওনা।
গুহাটিতে আসার জন্যে গাড়িতে করে প্রথমে খাগড়াছড়ি সদরে আসতে হবে। পরবর্তিতে আবার খাগড়াছড়ি সদর থেকে গাড়ি ভাড়া করে যেতে হবে গুহাটিতে। খাগড়াছড়ি-দীঘিনালা মূলসড়ক মধ্যবর্তী আটমাইল এলাকা থেকে যেতে হবে এই গুহায়। মূলসড়ক থেকে প্রায় সাত কিলোমিটার ইটের রাস্তা যাওয়া যাবে গাড়িতে। ইটের রাস্তা শেষ করলেই শুরু হবে দুই কিলোমিটার পায়ে হাঁটাপথ।
পাহাড়ের ভেতরের পথ ধরে হাঁটতে হবে প্রায় ২০মিনিট। এই ২০ মিনিটে কখনো পাহাড় বেয়ে নামতে হবে। কখনো আবার হিম শীতল পানির পথ ধরে হাঁটতে হবে। গুহায় শুষ্ক মৌসুমে পানি না থাকলেও ভরা বর্ষায় পাওয়া যাবে তার বুনো রূপ। তখন তার গা ঘেঁষে নামা নিশ্চিত দারুণ এক অনুভূতি পাওয়া যাবে।
তারপর মাইরুং তৈসা ছড়া দিয়ে ৫/৭মিনিট গেলেই পৌঁছে যাবেন ‘তকবাক হাকর’ গুহার মুখে।
কাঁটা (চলচ্চিত্র)

কাঁটা বাংলাদেশের ঐতিহাসিক পটভূমিতে নির্মাণাধীন চলচ্চিত্র। বাংলাদেশ সরকারের অনুদানে কথা সাহিত্যিক শহীদুল জহিরের "কাঁটা" গল্প অবলম্বনে চলচ্চিত্রটির চিত্রনাট্য রচনা ও পরিচালনা করছেন টোকন ঠাকুর। পুরনো ঢাকার একটি বাড়ির প্রাচীন কুয়াকে ঘিরে ষাট, সত্তর ও নব্বই দশকের প্রেক্ষাপটে ছবিটি নির্মিত হচ্ছে। এর মুখ্য ভূমিকায় অভিনয় করেছেন অনিমেষ আইচ, তৃপ্তি রানী, শ্রীমন্ত বসু, চিন্ময়ী গুপ্ত, সোহেল তৌফিক, তিস্তা নদী, মৌ মিতা, আজিজ ব্যাপারী, এস এম মহসিন, প্রমুখ। এটি টোকন ঠাকুর নির্মিত দ্বিতীয় পূর্ণদৈর্ঘ্য চলচ্চিত্র। ২০১৪ হতে ২০২০ পর্যন্ত বিভিন্ন সময়ে ধাপে ধাপে চলচ্চিত্রটির চিত্রগ্রহণ ও নির্মাণকাজ চলে। ২০২০ সালের এপ্রিলে মুক্তির জন্য পরিকল্পিত চলচ্চিত্রটি মুক্তির অপেক্ষাধীন আছে।
চলচ্চিত্রটি নির্মাণ সময়ের সরকারী সময়সীমা অতিক্রমের কারণে নির্মাতাকে কারণ দর্শানোর নোটিশ দেয়া হয় ক্ষেপণের কারণে নির্মাতাকে গ্রেফতার করা হয়। 
১৯৬৪ সালের পুরান ঢাকার এক বাড়ির বাসিন্দা সুবোধ ও স্বপ্না। ১৯৬৪ সালের দাঙ্গায় দুইজনকে সেই বাড়ির কুয়াতে ডুবিয়ে মারা হয়। কালচক্রে ১৯৭১ সালের মুক্তিযুদ্ধের সময়ও একই ঘটনার পুনরাবৃত্তি ঘটে নতুন সুবোধ-স্বপ্নার জীবনে। দীর্ঘ বিরতির পর ১৯৯০ সালে বাবরি মসজিদ ভাঙার জের ধরে ওই বাড়িতে আবারও একই ঘটনা ঘটে। একই ঘটনায় ক্ষুব্ধ মহল্লাবাসী কুয়াটি ভেঙে দিতে আসে।
চলচ্চিত্রটি ২০১২-১৩ অর্থবছরে বাংলাদেশ সরকারের অনুদান পায়। এই চলচ্চিত্রের চিত্রগ্রহণ শুরুর পূর্বে তিন বছর ছয় মাস ধরে নতুন শিল্পীর খোঁজ, স্থান নির্বাচন, পোশাক পরিকল্পনা করা হয়। শহীদুল জহিরের মূলগল্প হতে চূড়ান্ত চিত্রনাট্য লিখতে গিয়ে পরিচালক টোকন ঠাকুর ২৬ বার সম্পাদনা করেন। সেট নির্মাণের ক্ষেত্রে ১৯৬৪ সাল হতে ১৯৮৯ সালের বাংলা ছায়াছবির প্রায় ৪০টি পোস্টার নতুন করে ছাপানো হয়। এছাড়াও প্রায় ২৫০ জন মঞ্চনাটকের অভিনয় শিল্পী চিত্রনাট্যের ভিত্তিতে ছয় মাস অনুশীলন করেন।
২০১৪ সালের ৩ জানুয়ারি থেকে প্রাথমিক চিত্রায়ণ শুরু হয়, বিরতি দিয়ে পুনরায় ২০১৭ সালের সেপ্টেম্বর হতে চলচ্চিত্রটির মুখ্য চিত্রগ্রহণ শুরু হয়। চলচ্চিত্রটির আশি ভাগ চিত্রগ্রহণ করা হয়েছে ঢাকার নারিন্দায় ৩৬ নম্বর ভূতের গলিতে অবস্থিত প্রখ্যাত সওগাত পত্রিকার সম্পাদক মোহাম্মদ নাসিরউদ্দীনের বাড়িতে। বাকী বিশ ভাগ চিত্রগ্রহণ সম্পন্ন হয় পুরান ঢাকার সূত্রাপুর, ফরিদাবাদ পানামনগরী, বিরুলিয়া, ধামরাই, কুষ্টিয়া,মুন্সীগঞ্জ ও নরসিংদীতে। ২০২০ সালের ১১ জানুয়ারি চিত্রগ্রহণ সম্পন্ন হয়।
চলচ্চিত্রটির নেপথ্যে প্রভাতী সংগীত, ভজন, ধামাইল, রবীন্দ্রসংগীত, নজরুলসংগীতসহ মোট ০৯ টি গান ব্যবহার করা হয়েছে
চলচ্চিত্রটি ২০২০ সালের এপ্রিল মাসে মুক্তি দেয়ার পরিকল্পনা করা হয়। বাংলাদেশে করোনা ভাইরাসের মহামারির কারণে মুক্তি বিলম্বিত হয়।
তারাপুর পারমাণবিক বিদ্যুৎ কেন্দ্র

তারাপুর পারমাণবিক বিদ্যুৎ কেন্দ্র (টি.এ.পি.এস.) ভারতের মহারাষ্ট্র রাজ্যের পালঘরের তারাপুরে অবস্থিত। এটি ভারতে নির্মিত প্রথম বাণিজ্যিক পারমাণবিক বিদ্যুৎ কেন্দ্র।
তারাপুর পারমাণবিক বিদ্যুৎ কেন্দ্রটি ভারত, মার্কিন যুক্তরাষ্ট্র এবং আন্তর্জাতিক পরমাণু শক্তি সংস্থা (আইএইএ) এর মধ্যে ১৯৬৩ সালের সেকশন ১২৩ চুক্তির আওতায় দুটি ফুটন্ত জল চুল্লী (বিডাব্লুআর) ইউনিট দিয়ে প্রাথমিকভাবে নির্মিত হয়। এটি জিই এবং বেকটেল দ্বারা পরমাণু শক্তি বিভাগের জন্য নির্মিত হয়। ১৯৬৯ সালের ২৮ অক্টোবর বাণিজ্যিক ভাবে ১ নং এবং ২ নং ইউনিট পরিচালনা শুরু হয়, যেখানে প্রতিটি ইউনিটের প্রাথমিক বিদ্যুৎ উৎপাদন ক্ষমতা ছিল ২১০ মেগাওয়াট। পরে প্রযুক্তিগত সমস্যার কারণে বিদ্যুৎ কেন্দ্রের উৎপাদন ক্ষমতা হ্রাস করে ১৬০ মেগাওয়াট করা হয়। এশিয়াতে এই ধরনের চুল্লীর ব্যবহার প্রথম তারাপুর পারমাণবিক বিদ্যুৎ কেন্দ্রে শুরু হয়।
৫৪০ মেগাওয়াট অতিরিক্ত দুটি চাপযুক্ত ভারী জলের চুল্লী (পিএইচডাব্লুআর) বিএইচইএল, এলএন্ডটি এবং গ্যামন ইন্ডিয়া দ্বারা নির্মিত হয়, সময়সূচীর সাত মাস আগে এবং মূল আনুমানিক ব্যয়ের মধ্যে। বাণিজ্যিক ভাবে ১৮ আগস্ট ২০০৬ সালে ৩ নং ইউনিটের এবং ১২ ই সেপ্টেম্বর ২০০৫ সালে ৪ নং ইউনিটের পরিচালনা শুরু করা হয়।
এই সুবিধাটি এনপিসিআইএল (ভারতের পারমাণবিক শক্তি কর্পোরেশন) দ্বারা পরিচালিত হয়।
বিদ্যুৎকেন্দ্রটি পরিচালনার কর্মীরা টি. এ. পি. এস. কলোনী নামে একটি আবাসিক কমপ্লেক্সে বাস করেন, যা নিকটতম রেল স্টেশন বোয়সর থেকে পনের মিনিটের দূরে অবস্থিত। আবাসিক কমপ্লেটটিও বেকটেল দ্বারা ভারতীয় এবং আমেরিকান উভয় কর্মচারীদের জন্য তৈরি করা হয়। এ কারণে, আবাসিক কমপ্লেক্সটির বেশিরভাগ ছোট্ট শহরের চেহারা নেয়, ঝরঝরে ফুটপাথ, প্রশস্ত বাড়িঘর, টেনিস কোর্ট'সহ একটি ক্লাব, সুইমিং পুল, একটি কমিশারি ইত্যাদি রয়েছে। মূল আমেরিকান বাসিন্দারা দীর্ঘকাল চলে যাওয়ার পরেও উপনিবেশটি সমৃদ্ধ হয়ে চলেছে ।
১৯৭৪ সালে ভারত স্মাইলিং বুদ্ধের পরিচালনার মাধ্যমে প্রথম পারমাণবিক অস্ত্র পরীক্ষা করে। এর কারণে মার্কিন যুক্তরাষ্ট্রে চুক্তি অনুযায়ী সমৃদ্ধ ইউরেনিয়াম সরবরাহের থেকে বিরত থাকে। টিএপিএস-এর জন্য পারমাণবিক জ্বালানী পরবর্তীতে আইএইএর নিরাপত্তা রক্ষার অধীনে ফ্রান্স, চীন এবং রাশিয়া থেকে সরবরাহ করা হয়।
আবাসিক উপনিবেশে এখন পারমাণবিক শক্তি শিক্ষা সমিতি (এইইএস) এর অধীনে পরিচালিত ৩ টি কেন্দ্রীয় বিদ্যালয় রয়েছে। চিনচানিতে স্থানীয় সৈকতটি আবাসিক উপনিবেশ থেকে প্রায় ৭ কিলোমিটার (৪.৩ মাইল) দূরে অবস্থিত।
তারাপুর ১ নং ও ২ নং ইউনিটের ফুটন্ত জলের চুল্লি (বিডব্লিউআর) ফুকুশিমা দাইচি পারমাণবিক বিপর্যয়ের সাথে জড়িত চুল্লিগুলির অনুরূপ। চুল্লিগুলির বয়স এবং পুরাতন নকশাটি সুরক্ষা উদ্বেগ উত্থাপন করেছে এবং এক স্থানীয় নেতার মতে, এই দুটি চুল্লি ২০১১ সালে ইতোমধ্যে তাদের নকশার জীবন আয়ুর চেয়ে ১৬ বছর বেশি কাজ করেছে।
২০০৭ সালে, পারমাণবিক শক্তি নিয়ন্ত্রক বোর্ড (এইইআরবি) তারাপুর ১ নং ও ২ নং ইউনিটে ভূমিকম্পের সুরক্ষা বৈশিষ্ট্যগুলি মূল্যায়ন করে এবং অনেকগুলি ঘাটতির কথা জানায়, এরপরে এনপিসিআইএল সিসমিক সেন্সর স্থাপন করে। ২০১১ সালে, এআরবি তারাপুরের ভূমিকম্প ও সুনামিতে আক্রান্ত হওয়ার ঝুঁকির মূল্যায়ন করতে ভারতীয় প্রযুক্তিক প্রতিষ্ঠান (আইআইটি) এবং ভারত আবহাওয়া অধিদফতরের (আইএমডি) বিশেষজ্ঞদের সমন্বয়ে একটি ১০ সদস্যের কমিটি গঠন করা হয়। এইআরবি-এর প্রাক্তন পরিচালক এ. গোপালকৃষ্ণন বলেছিলেন যে তারাপুর ১ নং ও ২ নং চুল্লি ফুকুশিমা দাইচি পারমাণবিক বিপর্যয়ের সাথে জড়িত চুল্লীগুলির তুলনায় অনেক বেশি বয়স্ক এবং তাদের তৎক্ষণাৎ বাতিল করা উচিত বলে যুক্তি দিয়েছিলেন।
সৈয়দ মোহাম্মদ ফয়সল

সৈয়দ মোহাম্মদ ফয়সল বাংলাদেশ জাতীয়তাবাদী দলের রাজনীতিবিদ, শিল্পপতি ও সাবেক সাংসদ। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে হবিগঞ্জ-৪ (চুনারুঘাট-মাধবপুর) আসন থেকে নির্বাচিত সংসদ সদস্য।
সৈয়দ মোহাম্মদ ফয়সল হবিগঞ্জ জেলার মাধবপুর উপজেলায় জন্মগ্রহণ করেন।
সৈয়দ মোহাম্মদ ফয়সল হবিগঞ্জ জেলা বিএনপির সাবেক সভাপতি। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে হবিগঞ্জ-৪ (চুনারুঘাট-মাধবপুর) আসন থেকে নির্বাচিত সংসদ সদস্য। তিনি ১৯৯১, জুন ১৯৯৬, ২০০১ ও ২০০৮ সালের জাতীয় নির্বাচনে প্রার্থী হয়ে পরাজিত হয়েছিলেন। ২০১৪ সালের নির্বাচনে বিএনপি অংশগ্রহণ না করায় তিনিও অংশ নেন নাই। ২০১৮ সালের নির্বাচনেও দলীয় সিদ্ধান্তে জোট শরীক প্রার্থীকে আসন ছেড়ে দেয়ায় প্রতিদ্বন্দ্বিতা থেকে সরে যান তিনি।
রাহুল রায়

রাহুল রায় (জন্ম: ৯ ফেব্রুয়ারি ১৯৬৮) হলেন একজন ভারতীয় চলচ্চিত্র অভিনেতা এবং প্রযোজক। এছাড়াও বলিউড এবং টেলিভিশনে তাঁর কাজের জন্য তিনি একজন প্রাক্তন মডেল হিসেবে অধিক পরিচিত। ১৯৯০ সালে, ব্লকবাস্টার চলচ্চিত্র "আশিকির" মধ্য দিয়ে রাহুল তার অভিনয় জীবন শুরু করেছিলেন; তিনি মহেশ ভাটের প্রযোজনায় নবাগত অনু আনারওয়ালের সাথে মুখ্য অভিনেতা হিসাবে অভিনয় করেছিলেন। অতঃপর ১৯৯২ সালে, তিনি সুধাকর বোকাডের প্রণয়ধর্মী চলচ্চিত্র "স্বপ্নে সজন কে"-এ কারিশমা কাপুরের বিপরীতে অভিনয় হয়েছিলেন। রাহুল আন্তর্জাতিক চলচ্চিত্র ও টেলিভিশন ক্লাবের এশিয়ান একাডেমি অফ ফিল্ম অ্যান্ড টেলিভিশনের আজীবন সদস্যপদ লাভ করেছেন।
১৯৯৩ সালে, রাহুল মহেশ ভাটের আত্মজীবনীমূলক চলচ্চিত্র "ফির তেরি কাহানী ইয়াদ আয়েতে" একটি উল্লেখযোগ্য চরিত্রে অভিনয় করেছিলেন, রাহুলের চরিত্রটি চলচ্চিত্র নির্মাতার উপর ভিত্তি করে তৈরি করা হয়েছিল। এই চলচ্চিত্রটি জি টিভির প্রথম মূলধারার প্রযোজনা ছিল। অতঃপর রাহুল ভট্টের প্রযোজনায় জানাম ছবিতে অভিনয় করেছিলেন, যা বিক্রম ভাটের পরিচালনায় অভিষেক ছিল।
২০০৬ সালে, রাহুল সনি এন্টারটেইনমেন্ট টেলিভিশনে প্রচারিত জনপ্রিয় রিয়্যালিটি অনুষ্ঠান "বিগ বসের" ১ম আসর অংশ নিয়েছিলেন এবং উক্ত আসরের চ্যাম্পিয়ন হয়েছিল। অতঃপর রাহুল চলচ্চিত্র প্রযোজনায় অংশ নিয়েছেন। তাঁর কোম্পানি, রাহুল রায় প্রোডাকশনস, "ইলান" নামে তার প্রথম প্রযোজিত চলচ্চিত্র প্রকাশ করেছিল; যেটি ২০১১ সালের ২৫শে নভেম্বর তারিখে মুক্তি পেয়েছিল। উক্ত চলচ্চিত্রে রাহুল এবং ঋতুপর্ণা সেনকে প্রধান চরিত্রে অভিনয় করতে দেখা গিয়েছিল।
! style="background:#D0F0C0; color:black;"| সাল !! style="background:#D0F0C0; color:black;"| চলচ্চিত্র !! style="background:#D0F0C0; color:black;"| চরিত্র !! class="unsortable" style="background:#D0F0C0; color:black;"| টীকা
ইয়াম্মি মাম্মি

ইয়াম্মি মাম্মি তরুণ এবং আকর্ষণীয় মায়েদের বর্ণনা করতে ব্যবহৃত একটি অপভাষার শব্দ।
বিংশ শতাব্দীর শেষের দিকে, সেলিব্রিটি মা যেমন এলিজাবেথ হার্লি বা ভিক্টোরিয়া ব্যাকহেম, -দের বুঝাতে ব্যবহৃত হত, যাদের মা হবার পর দ্রুত তাদের ফিগার ফিরে পেতে এবং ভাবনাহীন, সমৃদ্ধিশালী জীবনধারা পরিচালিত করতে দেখা গেছে। "দ্য ন্যানির" ছয় নং সিরিজের ১৩ নং পর্বটি (১৯৯৯ সালে প্রচারিত) "দ্য ইয়াম্মি মাম্মি" নামে পরিচিত। একজন "ইয়াম্মি মাম্মি" বেশ কয়েকটি বাচ্চা হতে পারে এবং তবুও "গার্ল-অফ-টাউন" হিসাবে থাকবে, ফ্যাশন সচেতন পোশাক পরবে এবং সুসজ্জিত এবং যত্নবান হবে।  
২০০৮ সালে জানা গিয়েছিল যে সেলিব্রিটি "ইয়াম্মি মাম্মিরা" তরুণ মায়েদের হতাশার মাত্রা বাড়াতে অবদান রাখে এবং নতুন মায়েরা তাদের নিজের দেহ সম্পর্কে "স্যাজি, ব্যাগি এবং হতাশ" বোধ করে।
হাবিব আল-আজমি

হাবিব ইবনে মুহাম্মদ আল-'আজমি আল-বসরী ( ) হাবিব আল-আজমি নামে পরিচিত ( ) এবং তার হাবিব আল-ফারসি ( ) ছিল মুসলিম সূফী (নিগূঢ়), সন্ত এবং ঐতিহ্যবাদী এর ফার্সি বংশদ্ভুত নাম।
হাবিব আল-আজামি বসরায় স্থায়ী হন। তিনি পেশায় একজন কুসীদজীবী ছিলেন। পরে তিনি পার্থিব জীবন ত্যাগ করেন এবং মরমী হয়ে ওঠেন। তিনি অলৌকিক কর্ম সম্পাদন করার জন্য পরিচিত ছিলেন।
তিনি হাসান আল-বসরির শিষ্য। তাঁর শিষ্য হলেন দাওদ আল তাঈ এবং বায়েজিদ বোস্তামী। 
তাঁর মাজার বাসরায় অবস্থিত।
থাইল্যান্ডের প্রদেশ

থাইল্যান্ডের প্রদেশগুলি থাইল্যান্ড সরকারের অংশীভূত৷ দেশটিতে ৭৬ টি প্রদেশ বা চঙ্গওয়াদ
(จังหวัด) রয়েছে৷ এছাড়া রয়েছে দুটি বিশেষ প্রশাসনিক অঞ্চল (องค์กรปกครองส่วนท้องถิ่นรูปแบบพิเศษ), যার দুটিই রাজধানী শহর ব্যাংকককে নির্দেশিত করে৷ এছাড়াও প্রশাসনিক ক্ষেত্রের প্রাথমিক স্তরে স্থানীয় সরকারী একক রয়েছে, যা এম্ফয় বা জেলায় বিভক্ত৷ প্রতি জেলায় একজন ফিকাহবিদ নিযুক্ত থাকেন৷ প্রতিটি প্রদেশে কেন্দ্রীয় সরকার থেকে একজন গভর্নরকে (ผู้ว่าราชการจังหวัด "ফু ওয়া রাজ্যকন চঙ্গওয়াদ") নিযুক্ত করা হয়৷
কুইন্সল্যান্ড বিশ্ববিদ্যালয়

কুইন্সল্যান্ড বিশ্ববিদ্যালয় (ইউকিউ) একটি পাবলিক গবেষণা বিশ্ববিদ্যালয় যা মূলত অস্ট্রেলিয়ার কুইন্সল্যান্ড রাজ্যের রাজধানী ব্রিসবেনে অবস্থিত। ১৯০৯ সালে রাজ্য সংসদ কর্তৃক এটি প্রতিষ্ঠিত হয় যা অস্ট্রেলিয়ার পঞ্চম প্রাচীনতম বিশ্ববিদ্যালয় এবং জনসাধারণে স্যান্ডস্টোন বিশ্ববিদ্যালয় ও সংক্ষেপে ইউকিউ নামে পরিচিত। ইউকিউ অস্ট্রেলেশিয়ার অন্যতম শীর্ষস্থানীয় বিশ্ববিদ্যালয় এবং বিশ্বে অন্যতম খ্যাতনামা বিশ্ববিদ্যালয় হিসাবে স্থান পেয়েছে। কুইন্সল্যান্ড বিশ্ববিদ্যালয় অনলাইন উচ্চশিক্ষা সংস্থা (ইডিএক্স), অস্ট্রেলিয়া'স রিসার্চ-ইনটেনসিভ গ্রুপ অব এইট, আন্তর্জাতিক গবেষণা নেটওয়ার্ক ম্যাকডোনেল ইন্টারন্যাশনাল স্কলার্স একাডেমি এবং "গ্লোবাল ইউনিভার্সিটাস ২১ নেটওয়ার্ক" এর প্রতিষ্ঠাতা সদস্য।
ব্রিসবেন কেন্দ্রীয় বাণিজ্যিক জেলার দক্ষিণ-পশ্চিমে সেন্ট লুসিয়ার অভ্যন্তরে শহরতলির মূল অংশে সেন্ট লুসিয়া ক্যাম্পাসে রয়েছে। অন্যান্য ইউকিউ ক্যাম্পাস এবং সুবিধাগুলো কুইন্সল্যান্ড জুড়ে অবস্থিত, যার মধ্যে রয়েছে বৃহত্তম গ্যাটন ক্যাম্পাস এবং মেয়ন মেডিকেল স্কুল। বিদেশে স্থাপিত কুইন্সল্যান্ড বিশ্ববিদ্যালয়ের স্থাপনাগুলির মধ্যে রয়েছে ওয়াশিংটন ডিসির ইউকিউ উত্তর আমেরিকা অফিস এবং মার্কিন যুক্তরাষ্ট্রের লুইসিয়ানার ইউকিউ-ওছনার ক্লিনিকাল স্কুল।
বিশ্ববিদ্যালয়টি কলেজ, একটি স্নাতক স্কুল এবং ছয়টি অনুষদের মাধ্যমে অ্যাসোসিয়েটস, স্নাতক, স্নাতকোত্তর, ডক্টরাল এবং উচ্চতর ডক্টরেট ডিগ্রি সরবরাহ করে। বোয়িং গবেষণা ও প্রযুক্তি অস্ট্রেলিয়া সেন্টার, অস্ট্রেলিয়ান ইনস্টিটিউট ফর বায়োঞ্জিনিয়ারিং অ্যান্ড ন্যানো টেকনোলজি এবং টেকসই প্রকৌশলী উদ্ভাবনের জন্য ইউকিউ ডাও সেন্টারের মতো এক শতাধিক গবেষণা প্রতিষ্ঠান এবং কেন্দ্র কুইন্সল্যান্ড বিশ্ববিদ্যালয়ের অন্তর্ভুক্ত রয়েছে। বিশ্ববিদ্যালয়ের সাম্প্রতিক গবেষণা সাফল্যের মধ্যে রয়েছে এইচপিভি ভ্যাকসিনের আবিস্কারে নেতৃত্ব দেওয়া যা জরায়ু ক্যান্সার প্রতিরোধ করে এবং উচ্চক্ষমতাসম্পন্ন সুপার কন্ডাক্টিং এমআরআই চুম্বকের উনৃনয়ন যা মানব অঙ্গগুলোর স্ক্যানিংয়ের জন্য বহনযোগ্য একটি ডিভাইস।
অস্ট্রেলিয়ায় ব্যবসায়িক প্রশাসন, ভেটেরিনারি মেডিসিন এবং জীবন বিজ্ঞানের জন্য কুইন্সল্যান্ড বিশ্ববিদ্যালয় প্রথম অবস্থানে রয়েছে। বিশ্ববিদ্যালয়টির মাইনিং ইঞ্জিনিয়ারিং এবং স্পোর্ট সায়েন্স যথাক্রমে বিশ্বে পঞ্চম ও দ্বিতীয় অবস্থানে রয়েছে।
ইউনিভার্সিটি অব কুইন্সল্যান্ড লাইব্রেরি

ব্রিসবেনের কুইন্সল্যান্ড বিশ্ববিদ্যালয়ের শিক্ষার্থীদের জন্য গ্রন্থাগার সামগ্রী ও প্রবেশ সরবরাহ করার নিমিত্তে ১৯১০ সালে প্রতিষ্ঠিত হয় ইউনিভার্সিটি অব কুইন্সল্যান্ড লাইব্রেরি (ইউকিউ লাইব্রেরি)। কালক্রমে এটি একটি ছোট প্রাদেশিক বিশ্ববিদ্যালয় গ্রন্থাগার থেকে একটি প্রধান গবেষণা গ্রন্থাগারে উন্নীত হয়েছে। এর প্রথমে কার্যক্রম শুরু হয় জর্জি স্ট্রিটের পুরোনো গভর্নমেন্ট হাউজ ভবনে এবং ১৯১১-১৯২৩ পর্যন্ত এখানেই কার্যালয় রাখা হয়েছিল। ১৯২৩-১৯৪৮ সাল অবধি এটি কুইন্সল্যান্ড বিশ্ববিদ্যালয়ের পাশের জর্জ স্ট্রিটের সেন্ট্রাল টেকনিক্যাল কলেজের আর্ট ব্লকে স্থানান্তরিত হয়। ১৯৪৮ সালের শেষের দিকে, লাইব্রেরিটি নতুন সেন্ট লুসিয়া ক্যাম্পাসের ডুহিগ ভবনে স্থানান্তরিত করা হয়। ১৯৫৪ এর মধ্যেই এটি তার ধারণক্ষমতা ছাড়িয়ে গেছে।
কয়েক দশক ধরে গ্রন্থাগারগুলো অবহেলার শিকার হয়েছিল। এর মধ্যে কিছু ছিল অফিসিয়াল গ্রন্থাগারিকের অভাবে এবং অন্যান্য সমস্যাগুলির মধ্যে ছিলো বিশ্ববিদ্যালয়ের ইতিহাসের প্রথম দশকগুলিতে তহবিলের অভাব। জর্জ স্ট্রিটের প্রাথমিক বিল্ডিঙয়ে সাদা পিঁপড়ের বিচরণ ছিলো এবং পর্যাপ্ত জায়গার অভাবও ছিল। সেন্ট লুসিয়ায় স্থানান্তরিত হওয়ার পরে ১৯৬৪ সালে ডুহিগ বিল্ডিংটি প্রসারিত করা হয় এবং বিভাগের প্রয়োজনে ছোট লাইব্রেরিগুলিও সম্প্রসারিত হয়েছিল। ১৯৭৪ সালে, ডুহিগ বিল্ডিং এর সক্ষমতা ছাড়িয়ে যাওয়ায় বিশ্ববিদ্যালয়ের তৎকালীন গ্রন্থাগারিক ডেরেক ফিল্ডিংয়ের নির্দেশনায় কেন্দ্রীয় গ্রন্থাগারটি নির্মিত হয়। ক্রমবর্ধমান বিজ্ঞান সংগ্রহের জন্য একটি চারতলা ভবনে ১৯৭৬ সালে বায়োলজিকাল সায়েন্সেস গ্রন্থাগারটি নির্মিত হয়। গ্রন্থাগারকে উপাচার্য এবং অস্ট্রেলিয়ার গভর্নর-জেনারেল স্যার জেলম্যান কাউনের নামে নামকরণ করা জেলম্যান কাউয়েন বিল্ডিংয়ের এক জায়গায় একত্রিত করা হয়েছিল।
১৯৮৪ সালে রয়্যাল ব্রিসবেন হাসপাতালে খোলা হয় দ্য হার্টসন মেডিকেল লাইব্রেরি, এটি অনেকগুলি ছোট মেডিকেল লাইব্রেরির সংমিশ্রণ ছিল। ১৯৯০ সালে খোলা হয়েছিল ফিজিকাল সায়েন্সেস এবং ইঞ্জিনিয়ারিং লাইব্রেরি এবং একই বছর আরেকটি তলায় ল লাইব্রেরি যাত্রা শুরু করে।
১৯৯৩ সালে থ্যাচার মেমোরিয়াল লাইব্রেরি এবং রিংরোজ লাইব্রেরি দুটো বন্ধ করার পরে ১৯৮৯ সালে বিশ্ববিদ্যালয়ের সাথে সংযুক্তির অংশ হিসাবে গ্যাটনের কুইন্সল্যান্ড কৃষি কলেজের গ্রন্থাগারটি অধিগ্রহণ করে।
বর্তমানে ইউকিউ গ্রন্থাগারটি কুইন্সল্যান্ডের তেরটি স্বতন্ত্র শাখা সমেত সব গ্রন্থাগারের একটি সমন্বিত নেটওয়ার্ক।
অ্যালো মহরের নকশবন্দী সাধুদের তালিকা

নিচে অ্যালো মহর গ্রাম অথবা যাদের মাজারগুলো অ্যালো মহরে অবস্থিত তাদের নাম নকশবন্দী সাধুদের একটি তালিকা রয়েছে:
প্রারম্ভিক সময়ের লেখকদের দ্বারা লেখা সেরা পরিচিত গ্রন্থগুলি এবং প্রতিবেদনগুলি হ'ল:
মহাকর্ষীয় পতন

কোনো জ্যোতির্বৈজ্ঞানিক বস্তুর নিজস্ব মহাকর্ষের প্রভাবে সংঘটিত সঙ্কোচনই মহাকর্ষীয় পতন যা মহাকর্ষের কেন্দ্রের দিকে বস্তুটিকে সঙ্কুচিত করে। মহাকর্ষীয় পতন মহাবিশ্বের কাঠামো গঠনের একটি মৌলিক প্রক্রিয়া।সময়ের সাথে সাথে পদার্থের একটি প্রাথমিক, অপেক্ষাকৃত মসৃণ সংস্থান মহাকর্ষীয় পতনের মধ্য দিয়ে ক্রমোচ্চ শ্রেণিবিভাগে অপেক্ষাকৃত ঘন কাঠামো যেমনঃ ছায়াপথ, তারামন্ডল, নক্ষত্র এবং গ্রহ তৈরি করে।
মহাজাগতিক পদার্থের মেঘের মহাকর্ষীয় পতনের মধ্য দিয়ে ধীরে ধীরে একটি তারকা জন্মগ্রহণ করে। এই পতনের ফলে তাপমাত্রা বৃদ্ধি পায় যতক্ষণ না তারার কেন্দ্রস্থলে থার্মোনিউক্লিয়ার ফিউশন ঘটে। এর পরে এই পতন ধিরে ধিরে থামতে থাকে যখন বহির্মূখী তাপমাতৃক চাপের প্রভাবে মহাকর্ষ শক্তি ভারসাম্য অর্জন করে। তারাটি তখন প্রগতিশীল সাম্যাবস্থায় থাকে। এর সমস্ত শক্তির উৎস শেষ হয়ে গেলে একটি তারা আবার নতুন করে ভারসাম্যহীন হয়ে পড়ে যতক্ষণ না এটি নতুন সাম্যাবস্থায় পৌঁছায়।
মারভিন গ্রেল

মারভিন জর্জ গ্রেল (; জন্ম: ১৮ ডিসেম্বর, ১৮৯৯ - মৃত্যু: ১১ জানুয়ারি, ১৯৭৬) ত্রিনিদাদে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ও ফুটবল রেফারি ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩০ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন মারভিন গ্রেল।
১৯২৯-৩০ মৌসুম থেকে ১৯৩৭-৩৮ মৌসুম পর্যন্ত মারভিন গ্রেলের প্রথম-শ্রেণীর খেলোয়াড়ী জীবন চলমান ছিল। খাঁটিমানের ব্যাটসম্যান ছিলেন মারভিন গ্রিল। এছাড়াও মিডিয়াম পেসার হিসেবেও সুনাম কুড়িয়েছেন।
নিচেরসারিতে আক্রমণধর্মী ব্যাটসম্যানের ভূমিকায় অবতীর্ণ হতেন। এছাড়াও, মিডিয়াম পেস বোলিং করতেন। ১৯৩০ থেকে ১৯৩৭ সালের মধ্যে প্রথম-শ্রেণীর ক্রিকেটে সক্রিয়ভাব বজায় রাখেন। ১৯২৯-৩০ মৌসুমে ওয়েস্ট ইন্ডিজে সফররত এমসিসি দলের বিপক্ষে ত্রিনিদাদের সদস্যরূপে খেলেন। জানুয়ারি, ১৯৩০ সালে পোর্ট অব স্পেনে টেস্ট অভিষেক ঘটে তার। ৯ ও ৮ নম্বরে ব্যাটিংয়ে নেমে যথাক্রমে ৪০ ও ৫৪ রান সংগ্রহ করেন।
ত্রিনিদাদের প্রথম ইনিংসে সর্বোচ্চ ও দ্বিতীয় ইনিংসে দ্বিতীয় সর্বোচ্চ রান সংগ্রাহক ছিলেন। এছাড়াও দ্বিতীয় ইনিংসে নাইজেল হেগ ও লেস টাউনসেন্ডকে আউট করেন। উভয়ক্ষেত্রেই উইকেট-রক্ষক এরল হান্ট গ্লাভস বন্দী করেন। কিছুদিন পর পোর্ট অব স্পেনে এমসিসি’র বিপক্ষে নিজস্ব দ্বিতীয় খেলায় আবারও অংশ নেন। ত্রিনিদাদের অধিনায়কের নির্দেশনায় ব্যাটিং উদ্বোধনে নেমে প্রথম ইনিংসে শূন্য রানে বিদেয় নেন ও দ্বিতীয় ইনিংসে অপরাজিত ৩৪ রান তুলে দলকে জয় এনে দেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন মারভিন গ্রেল। ১ ফেব্রুয়ারি, ১৯৩০ তারিখে পোর্ট অব স্পেনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
ইংরেজ দলের বিপক্ষে অনিন্দ্য সুন্দর তিনটি চমৎকার ইনিংস খেলার স্বীকৃতিস্বরূপ এবং পোর্ট অব স্পেনে বসবাসের সুবাদে ইংল্যান্ডের বিপক্ষে সিরিজের দ্বিতীয় টেস্টে তাকে ওয়েস্ট ইন্ডিয়ান দলে রাখা হয়। ফেব্রুয়ারি, ১৯৩০ সালে পোর্ট অব স্পেনে অনুষ্ঠিত ঐ টেস্টে ২১ ও ১৩ রান তুলেছিলেন তিনি।
অংশগ্রহণকৃত সবগুলো প্রথম-শ্রেণীর খেলায় মারভিন গ্রেল সর্বোচ্চ রান করেছেন অপরাজিত ৭৪। ১৯৩৭ সালে জর্জটাউনের বোর্দায় ব্রিটিশ গায়ানার বিপক্ষে নিজস্ব শেষ খেলায় এ সংগ্রহটি করেছিলেন।
প্রথম বিশ্বযুদ্ধকালীন ফ্রান্সে ব্রিটিশ ওয়েস্ট ইন্ডিজ রেজিমেন্টে নিযুক্ত ছিলেন। এরপর দ্বিতীয় বিশ্বযুদ্ধে লোকাল ত্রিনিদাদ রেজিমেন্টে কাজ করেছেন। আন্তর্জাতিক ফুটবল রেফারির ভূমিকায় অবতীর্ণ হয়েছিলেন তিনি। ত্রিনিদাদ বনাম বার্বাডোসের মধ্যকার খেলার পরিচালনা করেছিলেন তিনি।
১১ জানুয়ারি, ১৯৭৬ তারিখে ৭৬ বছর বয়সে পোর্ট অব স্পেনের কোকোরাইট এলাকায় মারভিন গ্রেলের দেহাবসান ঘটে।
হ্যারিসন ব্রায়ান

হ্যারিসন ব্রায়ান এ.ও. (২৩ সেপ্টেম্বর ১৯২৩ – ১২ ফেব্রুয়ারি ২০০৮) ছিলেন একজন অস্ট্রেলিয়ান গ্রন্থাগারিক, যিনি কুইন্সল্যান্ড বিশ্ববিদ্যালয় এবং সিডনি বিশ্ববিদ্যালয় এবং সবশেষে অস্ট্রেলিয়ার জাতীয় গ্রন্থাগারের ডিরেক্টর-জেনারেলের দায়িত্বে ছিলেন।
হ্যারিসন ব্রায়ান কুইন্সল্যান্ডের ব্রিসবেনে জন্মগ্রহণ করেছিলেন, ওয়াল্টার হেইউড ব্রায়ান ও মাই দম্পতির ঘরে। তিনি ব্রিসবেন গ্রামার স্কুলে পড়াশোনা করেছেন। ১৯৪১ সালে কুইন্সল্যান্ড বিশ্ববিদ্যালয়ে ভর্তির পরে তিনি দ্বিতীয় বিশ্বযুদ্ধের সময় সেনাবাহিনীতে যোগ দিয়েছিলেন এবং চিঠির মাধ্যমে বি.এ-তে কাজ করেছিলেন।
১৯১০ সালে ইউনিভার্সিটি অব কুইন্সল্যান্ড লাইব্রেরি প্রতিষ্ঠিত হওয়ার পর থেকে কেবলমাত্র একজন সরকারি গ্রন্থাগারিক নিয়োগ করা হয়েছিল। পূর্ববর্তী কর্মীরা হয় খণ্ডকালীন ছিলেন কিংবা নতুন বিশ্ববিদ্যালয়ে অন্য কোনও ভূমিকাতে দ্বিমুখী দায়িত্বপালন ​​করছিলেন। ১৯৪৯ সালে, কুইন্সল্যান্ড বিশ্ববিদ্যালয় কোনও প্রধান গ্রন্থাগারিক না থাকা সত্ত্বেও গ্রন্থাগারিকের একজন সহকারী খুঁজছিলেন। ব্রায়ান এই চাকরিটি গ্রহণ করেছিলেন এবং এক বছর পরে তার পদটি বিশ্ববিদ্যালয়ের অফিসিয়াল গ্রন্থাগারিকের পদে পরিবর্তিত হয়।
দিরাই

দিরাই বাংলাদেশের সিলেট বিভাগের সুনামগঞ্জ জেলার একটি উপজেলা শহর। প্রশাসনিকভাবে শহরটি দিরাই উপজেলার সদর। এটি দিরাই উপজেলার সবচেয়ে বড় এবং প্রধান শহর।
বাংলাদেশের আদমশুমারি ও গৃহগণনা-২০১১ অনুযায়ী দিরাই শহরের মোট জনসংখ্যা ৩৬,১৮৩ জন যার মধ্যে ১৮,২০৮ জন পুরুষ এবং ১৭,৯৭৫ জন নারী। এ শহরের পুরুষ এবং নারী অনুপাত ১০১। শহরে মোট হোল্ডিং সংখ্যা রয়েছে ৬৫১৭।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১২.৬৪ মিটার।
১৯৯৯ সালে দিরাই শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে দিরাই পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৯টি মহল্লায় বিভক্ত । ১৬.২৩ বর্গ কি.মি. আয়তনের দিরাই শহরের ৬.৫০ বর্গ কি.মি. এলাকা দিরাই পৌরসভা দ্বারা পরিচালিত হয়।
দিরাই শহরের স্বাক্ষরতার হার হলো শতকরা ৬০ ভাগ।
উহান ভাইরাসবিজ্ঞান গবেষণা প্রতিষ্ঠান

উহান ভাইরাসবিজ্ঞান গবেষণা প্রতিষ্ঠান () হলো চীনা বিজ্ঞান একাডেমির ভাইরাসবিজ্ঞান বিভাগ কর্তৃক পরিচালিত একটি প্রতিষ্ঠান যেখানে বিভিন্ন প্রকারের ভাইরাস সম্পর্কিত গবেষণা করা হয়। প্রতিষ্ঠানটি চীনের হুপেই প্রদেশের প্রাদেশিক রাজধানী এবং চীনের ৭ম বৃহত্তম উহান নগরীর চিয়াংশিয়া পৌর জেলায় অবস্থিত।
এটি চীনের একমাত্র প্রতিষ্ঠান যেখানে শুধুমাত্র ভাইরাসবিজ্ঞান নিয়ে মৌলিক গবেষণা চালানো হয়। সাধারণ ভাইরাস নিয়ে মৌলিক গবেষণার পাশাপাশি এটি আরো সম্ভাব্য ভাইরাসঘটিত রোগ নিয়ে গবেষণা করে থাকে।
১৯৫৬ সালে চীনা বিজ্ঞান একাডেমির অধীনে "উহান অনুজীববিজ্ঞান পরীক্ষাগার" নামে প্রতিষ্ঠানটি প্রথম গঠন করা হয়। ১৯৬২ সালে এর নাম পরিবর্তন করে "দক্ষিণ চীন অনুজীববিজ্ঞান গবেষণা প্রতিষ্ঠান" রাখা হয় এবং ১৯৬২ সালে "উহান অনুজীববিজ্ঞান গবেষণা প্রতিষ্ঠান" নামকরণ করা হয়। ১৯৭০ সালে হুপেই বিজ্ঞান ও প্রযুক্তি কমিশন উক্ত বিভাগের কর্তৃত্ব গ্রহণ করার পর এটি "হুপেই প্রদেশের অনুজীববিজ্ঞান গবেষণা প্রতিষ্ঠান" নামে পরিচিতি পায়। ১৯৭৮ সালের জুনে এটি পুনরায় চীনা বিজ্ঞান একাডেমির অধীনে আসার পর নাম পরিবর্তন করে "উহান ভাইরাসবিজ্ঞান গবেষণা প্রতিষ্ঠান" রাখা হয়।
ক্রিস্টিয়ান ব্যাকার

ক্রিস্টিয়ান ভেরেনা ব্যাকার (জন্ম: ১৩ ডিসেম্বর ১৯৬৫ হামবুর্গ) একজন শিল্প ব্যবসায়ী, টেলিভিশন উপস্থাপক, টেলিভিশন সাংবাদিক ও লেখক। তিনি পাকিস্তানের প্রধানমন্ত্রী ইমরান খান দ্বারা অনুপ্রাণিত হয়ে ইসলাম গ্রহণ করেন।
১৫ বছর বয়সে, ব্যাকার এক বছরের জন্য এক্সচেঞ্জের ছাত্র হিসাবে মার্কিন যুক্তরাষ্ট্রে যান। 
১৯৮৭ থেকে ১৯৮৯ সালে বেসরকারী রেডিও স্টেশন রেডিও হামবুর্গে কাজ করেছেন। 
১৯৯৮ সালে তিনি তৎকালীন ইউরোপেরর একমাত্র ইংরেজি ভাষার টিভি চ্যানেল, এমটিভি ইউরোপে কাজ করার জন্য লন্ডনে চলে আসেন ।এমটিভিতে প্রথম জার্মান এবং ভিডিও জকি ছিলেন তিনি, তার উপস্থাপিত প্রোগ্রামগুলির মধ্যে হল দ্য কোকা-কোলা রিপোর্ট, দ্য ইউরোপীয় শীর্ষ ২০ এবং এওক অন দ্য ওয়াইল্ড সাইড । ১৯৯৬ সাল পর্যন্ত এমটিভিতে কাজ করেন। এমটিভি ইউরোপে থাকাকালীন, তিনি ১৯৯৩-৯৫ সাল থেকে জার্মান টিভি চ্যানেল আরটিএল ২-তে যুব প্রোগ্রাম ব্র্যাভো টিভি তৈরি এবং পরিচালনা করেছেন 
১৯৯৬ থেকে ১৯৯৯ সাল পর্যন্ত তিনি এনবিসি ইউরোপে দৈনিক সাংস্কৃতিক অনুষ্ঠান উপস্থাপন করেছিলেন। 
২০০০ থেকে ২০০৯ পর্যন্ত, ব্যাকার টিভি উপস্থাপনার পাশাপাশি ভয়েসওভারের কাজও করেন।২০০৫ সালে তিনি আমিরাত এয়ারলাইন্সের হয়ে ইন-ফ্লাইট মিউজিক শো উপস্থাপন করেছিলেন। 
১৯৯২ সালে, ব্যাকার প্রাক্তন পাকিস্তানি ক্রিকেটার এবং ভবিষ্যতের প্রধানমন্ত্রী ইমরান খানের সাথে সম্পর্ক ছিলো। ইসলাম সম্পর্কে তাকে বই দিয়েছিলেন এবং পাকিস্তানে তাঁর সাথে ভ্রমণে যান। ১৯৯৫ সালে তিনি প্রোটেস্ট্যান্টিজম থেকে ইসলাম গ্রহণ করেছিলেন। তিন বছর পর সম্পর্কের অবসান ঘটে।
১৪ ই এপ্রিল ২০০৬ এ তিনি মরোক্কোর টেলিভিশন সাংবাদিক রচিদ জাফরকে বিয়ে করেছিলেন। পরে তিনি এবং জাফর বিবাহ বিচ্ছেদ হন। ব্যাকার লন্ডনে থাকেন এবং একটি সূক্ষ্ম শিল্প পরামর্শদাতা হিসাবে কাজ করেন।
সিডনি বিশ্ববিদ্যালয়

সিডনি বিশ্ববিদ্যালয় অস্ট্রেলিয়ার সিডনিতে অবস্থিত একটি পাবলিক বিশ্ববিদ্যালয়। এর মূল ক্যাম্পাসটি ক্যাম্পারডাউন এবং ডার্লিংটন শহরতলিতে অবস্থিত। ১৮৫০ সালে প্রতিষ্ঠিত এই বিদ্যাপীঠটি অস্ট্রেলিয়া এবং ওশেনিয়ার প্রাচীনতম বিশ্ববিদ্যালয়। ২০১১ সালে এই প্রতিষ্ঠানে ৩২৩৯৩ স্নাতক এবং ১৬,৬২৭ জন স্নাতক শিক্ষার্থী ছিল।
সিডনি বিশ্ববিদ্যালয় ষোলটি অনুষদ এবং স্কুল নিয়ে সংগঠিত। এখানে স্নাতক, স্নাতকোত্তর এবং ডক্টরাল ডিগ্রি অর্জন করার সুযোগ রয়েছে। বিশ্ববিদ্যালয়টি প্রায়ই অস্ট্রেলিয়া এবং ওশেনিয়ার সেরা বিশ্ববিদ্যালয়গুলির মধ্যে স্থান করে নেয়। ২০১২ সালে বিশ্ববিদ্যালয়ের বিশ্বব্যাপী র‍্যাংকিংয়ে এটি ৩৯ তম স্থানে ছিল। একই বছরে অর্থাৎ ২০১২ সালে কিউএস বিশ্ব বিশ্ববিদ্যালয় র‌্যাঙ্কিংয়ে এটি অস্ট্রেলিয়ায় সেরা তৃতীয়ের স্থান অধিকার করে যেখানে অস্ট্রেলিয়ান জাতীয় বিশ্ববিদ্যালয় ছিলো ২৪ তম এবং মেলবোর্ন বিশ্ববিদ্যালয় ছিলো ৩৬ তম।
নাসিম-উল-গণি

নাসিম-উল-গণি (; জন্ম: ১৪ মে, ১৯৪১) তৎকালীন ব্রিটিশ ভারতের দিল্লিতে জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৫৮ থেকে ১৯৭৩ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে ঢাকা, পূর্ব পাকিস্তান, করাচি, মাইনর কাউন্টিজ, পাকিস্তান ন্যাশনাল ব্যাংক, পাকিস্তান ইউনিভার্সিটিজ, পাবলিক ওয়ার্কস ডিপার্টমেন্ট ও স্টাফোর্ডশায়ার দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, বামহাতে নিচেরসারিতে কার্যকরী ব্যাটিং করেছেন তিনি।
১৯৫৬-৫৭ মৌসুম থেকে ১৯৭৪-৭৫ মৌসুম পর্যন্ত নাসিম-উল-গণি’র প্রথম-শ্রেণীর খেলোয়াড়ি জীবন চলমান ছিল। খেলোয়াড়ি জীবনের শুরুতে বেশ প্রতিশ্রুতিশীলতার স্বাক্ষর রেখেছিলেন নাসিম-উল-গণি। তবে, পরবর্তীতে এ ধারা অব্যাহত রাখতে পারেননি। আংশিকভাবে নিজস্ব ব্যর্থতা আর কিছুটা দল নির্বাচকমণ্ডলীর উপেক্ষা দায়ী ছিল। মূলতঃ বামহাতি স্পিনার হলেও মিডিয়াম পেস বোলিংয়েও দক্ষ ছিলেন তিনি। তার বোলিংয়ে ফ্লাইটই প্রধান অস্ত্র ছিল। ব্যাটিং উদ্বোধনে কিংবা ১১ নম্বরে ব্যাটিং করেছেন তিনি।
সমগ্র খেলোয়াড়ি জীবনে ঊনত্রিশটি টেস্ট ও একটিমাত্র ওডিআইয়ে অংশগ্রহণ করেছেন নাসিম-উল-গণি। ১৭ জানুয়ারি, ১৯৫৮ তারিখে ব্রিজটাউনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। টেস্ট অভিষেককালীন সময়ে তার বয়স ছিল ১৬ বছর। ঐ সময়ে তিনি বিশ্বের কনিষ্ঠতম টেস্ট খেলোয়াড়ের মর্যাদা লাভ করেছিলেন। ৬ জানুয়ারি, ১৯৭৩ তারিখে সিডনিতে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। অংশগ্রহণকৃত একমাত্র ওডিআইটি ১১ ফেব্রুয়ারি, ১৯৭৩ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে খেলেছিলেন।
প্রথম নাইটওয়াচম্যান হিসেবে সেঞ্চুরি করার গৌরব অর্জন করেন। ১৯৬২ সালে লর্ডসে স্বাগতিক ইংল্যান্ড দলের বিপক্ষে ১০১ রানের মনোরম ইনিংস খেলেছিলেন। এটিই টেস্ট ক্রিকেটে তার একমাত্র সেঞ্চুরি ছিল। এছাড়াও, ইংল্যান্ডের মাটিতে প্রথম পাকিস্তানি হিসেবে এ সাফল্যের অধিকারী হন। ধীরগতিসম্পন্ন বামহাতি বোলার ছিলেন তিনি। সর্বকনিষ্ঠ খেলোয়াড় হিসেবে নাসিম-উল-গণি টেস্টের এক ইনিংসে পাঁচ-উইকেট লাভের কৃতিত্ব প্রদর্শন করেছেন। ১৯৫৮ সালে ১৬ বছর ৩০৩ দিন বয়সে ওয়েস্ট ইন্ডিজের বিপক্ষে ৫/১১৬ পান।
আন্তর্জাতিক ক্রিকেট থেকে উপেক্ষিত হবার পর ইংল্যান্ডের মাইনর কাউন্টিতে ক্রিকেট খেলেন। ১৯৬৯ থেকে ১৯৭৮ সাল পর্যন্ত স্টাফোর্ডশায়ারের প্রতিনিধিত্ব করেছিলেন তিনি। খেলোয়াড়ি জীবন থেকে অবসর গ্রহণের পর পাকিস্তানের জাতীয় দল নির্বাচকের দায়িত্ব পালন করেন। এছাড়াও, আইসিসি’র ম্যাচ রেফারি হিসেবে দুইটি টেস্ট ও নয়টি একদিনের আন্তর্জাতিক খেলা পরিচালনা করেছিলেন তিনি।
১৯৯৬ সালে পাকিস্তান দলকে নিয়ে সহকারী ব্যবস্থাপক হিসেবে ইংল্যান্ড গমন করেন। আইসিসি’র দক্ষিণ এশিয়াবিষয়ক উন্নয়ন কর্মকর্তা হিসেবে নিয়োগপ্রাপ্ত হন। তার চার ভাই - আতিক-উল-গণি, রইস-উল-গণি, তেহজিব-উল-গণি ও আনিস-উল-গণি প্রথম-শ্রেণীর ক্রিকেটে অংশগ্রহণ করেছেন।